open-index/open-wikipedia-markdown huggingface dataset:
ജമന്തി

ഏകദേശം 30ഓളം വർഗങ്ങളുള്ള ഒരു സസ്യ ജനുസ്സാണ് **ജമന്തി** (ഇംഗ്ലീഷ്: Chrysanthemum, ക്രിസാന്തമം).  ജന്മസ്ഥലം ഏഷ്യയും ഉത്തര-പൂ‌ർവ യൂറോപ്പും ആണ്.  

## അപരനാമങ്ങൾ

സംസ്കൃതത്തിൽ സേവന്തികാ (सेवन्तिका) എന്നറിയപ്പെടുന്ന ജമന്തി, ഹിന്ദിയിൽ ചന്ദ്രമല്ലിക (चंद्रमल्लिका) എന്നും തമിഴിൽ ജവന്തി (ஜவந்தி) അഥവാ സാമന്തി (சாமந்தி) എന്നും മണിപ്പൂരിയിൽ ചന്ദ്രമുഖി (চন্দ্রমুখী ) എന്നും അറിയപ്പെടുന്നു.

## ചരിത്രം

right|thumb|Historical painting of Chrysanthemums from the New International Encyclopedia 1902.
ചൈനയിലാണ് ആദ്യമായി കൃഷിചെയ്തത്  

## ചിത്രശാല


File:Chrysanthemum_-_ജമന്തി_03.JPG|വെള്ള ജമന്തി
File:Chrysanthemum_-_ജമന്തി_04.JPG|മഞ്ഞ ജമന്തി
Image:Chrysanthemum Bunch Closeup 3264px.jpg
പ്രമാണം:Jamanthi Flowers.jpg|മഞ്ഞ ജമന്തി
പ്രമാണം:ഇതൾ_ജമന്തി.JPG|ഇതൾ ജമന്തി
File:Chrysahthemum.JPEG|വെള്ള ജമന്തി
File:WhiteChrysanthemum.jpg|വെള്ള ജമന്തി


## ഇവകൂടി കാണുക

* ചെണ്ടുമല്ലി

## ആധാരങ്ങൾ

* CARVALHO, S. M. P., H. ABI-TARABAY and E. HEUVELINK. 2005. Temperature affects chrysanthemum flower characteristics differently during three phases of the cultivation period. Journal of Horticultural Science and Biotechnology 80(2): 209-216. 
* VAN DER PLOEG A. and E. HEUVELINK. 2006. The influence of temperature on growth and development of chrysanthemum cultivars: a review. Journal of Horticultural Science and Biotechnology 81(2): 174-182.

## പുറത്തേക്കുള്ള കണ്ണികൾ
* ഭാരതത്തിലെ പുഷ്പങ്ങൾ: ജമന്തി 
* Germplasm Resources Information Network: ''Chrysanthemum''
* Chrysanthemums
* Chrysanthemums 
* [Genus *Dendranthema*. New Name for *Chrysanthemum*]. http://zipcodezoo.com/Key/Plantae/Dendranthema_Genus.asp#Taxonomy 
* Chrysanthemum Gardening and care
* United States National Chrysanthemum Society, Inc.
* ICBN: List of conserved genera (scroll down for ''Chrysanthemum'')
* http://www.ag.auburn.edu/hort/landscape/Potmum.htm 
* UC IPM online

വർഗ്ഗം:പുഷ്പങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:ആസ്റ്റെറേസീ സസ്യകുടുംബത്തിൽ ഉൾപ്പെടുന്ന ജനുസ്സുകൾ
വർഗ്ഗം:ഇലക്കറികൾ
വർഗ്ഗം:ഉദ്യാന സസ്യങ്ങൾ
വർഗ്ഗം:ജപ്പാനിലെ ദേശീയ ചിഹ്നങ്ങൾ
വർഗ്ഗം:ബോൺസായ് ആയി ഉപയോഗിക്കുന്ന സസ്യങ്ങൾ
വർഗ്ഗം:സസ്യജനുസുകൾ
മെട്രോപൊളിറ്റൻ ഏരിയ നെറ്റ്‌വർക്ക്

ഒരു നഗരത്തിനുള്ളിലും അതിനുപുറത്തേക്കും പരന്നുകിടക്കുന്ന കമ്പ്യൂട്ടർ ശൃംഖലയാണ് **മെട്രോപൊളിറ്റൻ ഏരിയ നെറ്റ്‌വർക്ക് ** എന്നതുകൊണ്ടുദ്ദേശിക്കുന്നത്. കമ്പ്യൂട്ടർ ശൃംഖല വയർലെസ് വഴിയോ ഒപ്ടിക് ഫൈബർ ശൃംഖല വഴിയോ ബന്ധിപ്പിച്ചിരിക്കും. കൂടാതെ ഇതിന് നല്ലരീതിയിൽ ഡാറ്റകൈകാര്യം ചെയ്യാൻതക്കവണ്ണം ബാൻഡ് വിഡ്ത്തും ഉണ്ടായിരിക്കും. ഇത് ലോക്കൽ ഏരിയ നെറ്റ്‍വർക്ക് വൈഡ് ഏരിയ നെറ്റ്‌വർക്ക് എന്നിവയ്ക്ക് ഇടയിൽ വരുന്ന നെറ്റ്‌വർക്കാണ്. 5 കിലോമീറ്റർ മുതൽ 50 കിലോമീറ്റർ വരെയാണ് സാധാരണയായി ഇതിന്റെ പരിധി. പല മെട്രോ പോളിറ്റൻ ഏരിയ നെറ്റ്‌വർക്കുകളും ഒരു നഗരത്തിന്റെ വലിപ്പം ഉണ്ടാവുന്നതാണ്. ഒരു മെട്രോപൊളിറ്റൻ ഏരിയ നെറ്റ്‌വർക്ക് സാധാരണയായി ഒരു ഓർഗനൈസേഷന്റെ ഉടമസ്ഥതയിലുള്ളതല്ല മറിച്ച് ഉപയോക്താക്കളുടെ ഒരു കൺസോർഷ്യത്തിന്റെ ഉടമസ്ഥതയിലാണ്. അതുമല്ലെങ്കിൽ ഉപയോക്താക്കൾക്ക് സേവനം വിൽക്കുന്ന ഒരു നെറ്റ്‌വർക്ക് സേവന ദാതാവിന്റെ ഉടമസ്ഥതയിൽ. പ്രാദേശിക വിഭവങ്ങൾ പങ്കിടാൻ അനുവദിക്കുന്നതിനായി ഒരു മെട്രോപൊളിറ്റൻ ഏരിയ നെറ്റ്‌വർക്ക് പലപ്പോഴും ഒരു അതിവേഗ നെറ്റ്‌വർക്കായി പ്രവർത്തിക്കുന്നു. വിശാലമായ ഒരു ലിങ്ക് ഉപയോഗിച്ച് മറ്റ് നെറ്റ്‌വർക്കിലേക്ക് ഒരു ഷെയേർഡ് കണക്ഷൻ നൽകാനും ഇത് പതിവായി ഉപയോഗിക്കുന്നു.
## ചരിത്രം
1999 ആയപ്പോഴേക്കും, കെട്ടിടങ്ങളിലും ഓഫീസുകളിലും ഡാറ്റാ ആശയവിനിമയത്തിനായി ലോക്കൽ ഏരിയ നെറ്റ്‌വർക്കുകൾ (LAN) സ്ഥാപിക്കപ്പെട്ടു. എന്നാൽ വിവിധ ലാൻ പ്രോട്ടോക്കോളുകൾ നടപ്പിലാക്കിയ പാക്കറ്റ് അധിഷ്ഠിത ഡാറ്റാ കൈമാറ്റത്തെ പിന്തുണയ്ക്കാൻ ടെലിഫോൺ നെറ്റ്‌വർക്കിന് കഴിഞ്ഞെങ്കിലും, ടെലിഫോൺ നെറ്റ്‌വർക്കിന്റെ ബാൻഡ്‌വിഡ്ത്ത് സർക്യൂട്ട് സ്വിച്ച് വോയ്‌സിന് വലിയ ഡിമാൻഡുണ്ടായിരുന്നു.

ലോക്കൽ ഏരിയ നെറ്റ്‌വർക്കുകളെ കൂടുതൽ ഫലപ്രദമായി പരസ്പരം ബന്ധിപ്പിക്കുന്നതിന്, ഓഫീസ് കെട്ടിടങ്ങൾ സിംഗിൾ-മോഡ് ഒപ്റ്റിക്കൽ ഫൈബർ ലൈനുകൾ ഉപയോഗിച്ച് ബന്ധിപ്പിക്കണമെന്ന് നിർദ്ദേശിച്ചു, അത് അക്കാലത്ത് ദീർഘദൂര ടെലിഫോൺ ട്രങ്കുകളിൽ വ്യാപകമായി ഉപയോഗിച്ചിരുന്നു. അത്തരം ഡാർക്ക് ഫൈബർ ലിങ്കുകൾ ചില സന്ദർഭങ്ങളിൽ ഉപഭോക്താവിന് സമീപം ഇൻസ്റ്റാൾ ചെയ്തിട്ടുണ്ട്, കൂടാതെ ടെലിഫോൺ കമ്പനികൾ അവരുടെ വരിക്കാരുടെ പാക്കേജുകൾക്കുള്ളിൽ നിന്ന് തന്നെ ഡാർക്ക് ഫൈബർ നൽകാൻ തുടങ്ങി. ഫൈബർ ഒപ്റ്റിക് മെട്രോപൊളിറ്റൻ ഏരിയ നെറ്റ്‌വർക്കുകൾ ടെലിഫോൺ കമ്പനികൾ അവരുടെ ഉപഭോക്താക്കൾക്കായി സ്വകാര്യ നെറ്റ്‌വർക്കുകളായി പ്രവർത്തിപ്പിച്ചു, ഗേറ്റ്‌വേകൾ വഴി പബ്ലിക്ക് വൈഡ് ഏരിയ നെറ്റ്‌വർക്കുമായി (WAN) പൂർണ്ണമായ സംയോജനം ഉണ്ടാകണമെന്നില്ല.

## ഇതും കാണുക
* പെഴ്സണൽ ഏരിയ നെറ്റ്‌വർക്ക് **(PAN)**
* ലോക്കൽ ഏരിയ നെറ്റ്‌വർക്ക് (**LAN**)
* ക്യാമ്പസ് ഏരിയ നെറ്റ്‌വർക്ക് (CAN)
* വൈഡ് ഏരിയ നെറ്റ്‌വർക്ക് (WAN)

## അവലംബം
വർഗ്ഗം:കമ്പ്യൂട്ടർ ശൃംഖലകൾ
പിച്ചി

right|thumb|240px|പിച്ചിയുടെ തൈകൾ കൂടയിൽ നട്ടിട്ടുള്ളത്.
ദക്ഷിണേഷ്യയിൽ കാണപ്പെടുന്ന ഒരിനം മുല്ലയാണ് **പിച്ചി** (ശാസ്ത്രീയനാമം: *Jasminum grandiflorum*). *പിച്ചകം* എന്ന വാക്കിൽ നിന്നാണ് പിച്ചിപ്പൂവ് എന്ന പേര് വന്നത്. മുല്ല ചെടിയിൽ നിന്ന് വ്യത്യസ്തമായി ഇതിന്റെ വള്ളികൾ കൂടുതൽ നീളത്തിലും ഇലകൾ ചെറുതുമാണ്. അതുപോലെ ഇതിന്റെ മൊട്ടു മുല്ലയെ അപേഷിച്ച് കൂർത്തും, ഇതളുകൾ ചെറുതുമാണ്. മുല്ലപ്പൂവിനെ പോലെ പിച്ചിപ്പൂവും വളരെ സുഗന്ധം ഉള്ളവയാണ്.

ഒലിയേഷ്യേ എന്ന കുടുംബത്തിലെ ജാസ്മീനും എന്ന ജനുസ്സിൽ പെട്ട മുല്ലപ്പൂവിന്റെ മറ്റൊരു വക ഭേദം. ഇതിനെയും ഇംഗ്ലീഷിൽ  ജാസ്മിൻ എന്നാണ് പറയുന്നത്.

## വിവരണം
മറ്റു സസ്യങ്ങളിൽ പറ്റിപ്പിടിച്ചു വളരുന്ന പിച്ചി 2 മുതൽ 4 വരെ മീറ്റർ ഉയരത്തിൽ വളരുന്നു. ഇവ ഇലകൾ പൊഴിയുകയും പിന്നീടു തളിർക്കുകയും ചെയ്യുന്ന ഇനം കുറ്റിച്ചെടിയാണ്. ഒരു തണ്ടിൽ 5 മുതൽ 11 വരെ ഇലകൾ വളരുന്നു. 5 മുതൽ 12 വരെ സെന്റീമീറ്റർ വലിപ്പമുള്ള കടും പച്ച നിറത്തിലുള്ള ഇലകൾ വിപരീതദിശയിലാണ് വളരുന്നത്. പൂക്കളുടെ അടിഭാഗം 13 മുതൽ 25 വരെ മില്ലീമീറ്റർ വിസ്താരമുള്ളവയാണ്. വെള്ളനിറത്തിലുള്ള പൂക്കളിൽ അഞ്ച് ഇതളുകളാണുള്ളത്. ഇവയ്ക്ക് 13 മുതൽ 22 വരെ മില്ലീമീറ്റർ വലിപ്പമുണ്ടാകും. ഹൃദ്യമാർന്ന സുഗന്ധമുള്ളവയാണ് പൂക്കൾ. മഴ കുറഞ്ഞ കാലാവസ്ഥയിൽ വൻതോതിൽ പൂക്കൾ ഉണ്ടാകുന്നു.

## കൃഷി
മണൽ കലർന്ന എക്കൽ മണ്ണും, ചുവന്ന എക്കൽ മണ്ണും പിച്ചിയുടെ വളർച്ചയ്ക്ക് വളരെ അനുയോജ്യമാണ്. അലങ്കാര ആവശ്യങ്ങൾക്കായി പിച്ചി വ്യാപകമായി കൃഷി ചെയ്യപ്പെടുന്നു.
## രസാദി ഗുണങ്ങൾ
രസം			:തിക്തം, കഷായം

ഗുണം		:ലഘു, സ്നിഗ്ധം, മൃദു

വീര്യം			:ഉഷ്ണം

വിപാകം		:കടു

## ഔഷധയോഗ്യ ഭാഗം
സമൂലം 

## ഉപയോഗങ്ങൾ
ആയൂർവേദത്തിൽ പിച്ചി ഔഷധമായി ഉപയോഗിക്കുന്നു. കേശാലങ്കാരത്തിനായി സ്ത്രീകൾ പിച്ചിപ്പൂവ് ഉപയോഗിക്കാറുണ്ട്. ഹൈന്ദവർ അർച്ചനാപുഷ്പമായി പിച്ചി ഉപയോഗിക്കുന്നു.  സുഗന്ധദ്രവ്യ നിർമ്മാണത്തിനായി പിച്ചിപ്പൂവിന്റെ സത്ത് ഉപയോഗിക്കുന്നു.

## ചിത്രങ്ങൾ

File:Jasminum_grandiflorum_-_പിച്ചകം.JPG|പിച്ചകം
File:Kattu Pichakam.JPG
File:Jasminum grandiflorum.jpg
File:Jasmin babby flower.jpg|പിച്ചി മൊട്ട്


## അവലംബം


വർഗ്ഗം:ഔഷധസസ്യങ്ങൾ
വർഗ്ഗം:അലങ്കാരസസ്യങ്ങൾ
വർഗ്ഗം:നിശാപുഷ്പങ്ങൾ
വർഗ്ഗം:കേരളത്തിലെ സസ്യജാലം
മരിയൊ പുസൊ

ഇറ്റാലിയൻ-അമേരിക്കൻ കഥാകാരനും തിരക്കഥാകൃത്തുമാണ്‌ **മരിയൊ പുസൊ** (ജനനം:ഒക്‌ടോബർ 15 ,1920 മരണം:ജുലൈ 2,1999). രണ്ട് പ്രാവശ്യം അക്കാദമി അവാർഡ് പുസൊയെ തേടിയെത്തി.
"ഗോഡ്‌ഫാദർ" (1969) എന്ന പ്രശസ്ത നോവലിലൂടെയാണ്‌ മരിയൊ പുസൊ അറിയപ്പെടുന്നത്.ഈ നോവൽ പിന്നീട് ഫ്രാൻസിസ് ഫോർഡ് കൊപ്പോള ചലച്ചിത്രമാക്കി.

## ജീവിത രേഖ

ന്യുയോർക്ക് സിറ്റിയിലെ ഒരു പാവപ്പെട്ട കുടുംബത്തിലാണ്‌ മരിയൊ പുസൊയുടെ ജനനം.പുസൊയുടെ മിക്കവാറും ഗ്രന്ഥങ്ങൾ ഈ പശ്ചാതലത്തിൽ നിന്നുകൊണ്ട് എഴുതപെട്ടിട്ടുള്ളതാണ്‌. ബിരുദ പഠനത്തിന്‌ ശേഷം മരിയൊ പുസൊ അമേരിക്കൻ എയർഫോർസിൽ ചേർന്നു. പുസോയുടെ ആദ്യ ചെറുകഥ 'ദ ലാസ്റ്റ് ക്രിസ്തുമസ്‌' 1950 ൽ അമേരിക്കൻ വാൻ‌ഗ്വാർഡിലാണ്‌ പ്രസിദ്ധീകരിക്കപ്പെട്ടത്.1955 ൽ അദ്ദേഹത്തിന്റെ ആദ്യ ഗ്രന്ഥം ' ദ ഡാർക്ക് അറീന' പുറത്തുവന്നു.

പുസൊയുടെ ഏറ്റവും പ്രസിദ്ധമായ നോവൽ  'ദ ഗോഡ്‌ഫാദർ' പുറത്തിറങ്ങുന്നത് 1969 ലാണ്‌. ചില മാഗസിനുകളിൽ പത്രപ്രവർത്തകനായി പുസൊ ജോലിചെയ്യുമ്പോൾ മാഫിയകളെകുറിച്ച്  ലഭിച്ച ചില വിവരങ്ങളാണ്‌ ഈ നോവലിന് കാരണമായത്. ഈ നോവൽ പിന്നീട് സിനിമയായപ്പോൾ മൂന്ന് അക്കാദമി പുരസ്കാരം നേടുകയുണ്ടായി.'ദ ഗോഡ്‌ഫാദർ:പാർട്ട്  ടു' വിന്റെ തിരക്കഥയും പുസൊ തന്നെ എഴുതി.

ഫ്രാൻസിസ് ഫോർഡ് കൊപ്പോളയുടെ തന്നെ മറ്റൊരു ചിത്രമായ 'ദ കോട്ടൺ ക്ലബ്ബ്' എന്ന ചിത്രത്തിന്റെയും കഥ പുസൊയാണ്‌ എഴുതിയത്.
പുസൊയുടെ  'ഒമർട്ട' , 'ദ ഫാമിലി' എന്നീ ഗ്രന്ഥങ്ങൾ പ്രസിദ്ധീകരിച്ചു കാണാൻ  അദ്ദേഹത്തിന്‌  ആയുസ്സുണ്ടായില്ല. 
### മരണം
1999 ജൂലൈ 2 ന്‌ ഹൃദയാഘാതംമൂലം അദ്ദേഹം മരണമടഞ്ഞു.

## അവലംബം

## പുറത്തേക്കുള്ള കണ്ണികൾ
*FreshAir Interview - Audio interview from Fresh Air. Originally broadcast July 25, 1996
*Mario Puzo at the Internet Movie Database
*Mario Puzo biography
*The Official Mario Puzo Library 
*"Saying Goodbye to Mario Puzo" , an affectionate recollection of Mario Puzo written by his friend Jules Siegel on being notified of his death.

വർഗ്ഗം:അമേരിക്കൻ കഥാകൃത്തുക്കൾ
വർഗ്ഗം:അമേരിക്കൻ തിരക്കഥാകൃത്തുകാർ
വർഗ്ഗം:അക്കാദമി പുരസ്കാരം ലഭിച്ചവർ
വർഗ്ഗം:അമേരിക്കൻ നോവലെഴുത്തുകാർ
വർഗ്ഗം:1920-ൽ ജനിച്ചവർ
ജോഗ് വെള്ളച്ചാട്ടം

ശാരാവതി നദിയിൽ നിന്ന് ഉത്ഭവിച്ചുണ്ടാവുന്ന ഇന്ത്യയിലെ ഏറ്റവും വലിയ വെള്ളച്ചാട്ടമാണ്‌ **ജോഗ് വെള്ളച്ചാട്ടം**  (കന്നട-ಜೋಗ ಜಲಪಾತ ).  253 മീറ്റർ(829 അടി) ഉയരത്തിൽ നിന്ന് പതിക്കുന്ന ഈ വെള്ളച്ചാട്ടം കർണാടകത്തിലെ ഷിമോഗ ജില്ലയിലാണ്‌  സ്ഥിതിചെയ്യുന്നത്. വിനോദ സഞ്ചാരികളുടെ ഒരു പ്രധാന ആകർഷണ കേന്ദ്രമാണിവിടം. ഇത് *ഗെരുസോപ്പ് ഫാൾസ്*, *ഗെർസോപ്പ ഫാൾസ്*, *ജോഗാഡ ഫാൾസ്*, *ജോഗാഡ ഗുണ്ടി* എന്നീ പേരുകളിലും അറിയപ്പെടുന്നു. . 

## പ്രാധാന്യം
ശാരാവതി നദിയിലെ ലിങ്കൻമക്കി ഡാമും അതിൽ നിന്നുള്ള ജലവൈദ്യുത പദ്ധതിയും ജോഗ് ഫോൽസുമായി ബന്ധപ്പെട്ടുനിൽക്കുന്നു. 1200 മെഗാവാട്ട് വൈദ്യുതി ഉത്പാദിപ്പിക്കുന്ന 1949 ൽ സ്ഥാപിച്ച ഈ ജലവൈദ്യുതി നിലയം ഇന്ത്യയിലെ തന്നെ ഏറ്റവും വലിയ വൈദ്യുത നിലയങ്ങളിലൊന്നാണ്‌.കർണാടകത്തിലെ വൈദ്യുതിയുടെ നിർണ്ണായക ഉറവിടവും ഇതു തന്നെ.മഹാത്മാഗാന്ധി ജലവൈദ്യുത നിലയം എന്നാണ്‌ ഇതിന്റെ ഇപ്പോഴത്തെ പേര്‌.

## ഒഴുക്ക്

മൺസൂൺ ആരംഭികുന്നതിന് മുമ്പുള്ള സമയം ലിങ്കന്മക്കി ഡാമിൽ വെള്ളം തീരെ കുറയുന്നതിന്റെ ഫലമായി അപാരമായ ശബ്ദത്തിലും ശക്തമായ ഒഴുക്കിലും വന്നിരുന്ന ജോഗ് ഫോൾസും കേവലം മെലിഞ്ഞുണങ്ങിയ ഏതാനും ജലധാരകൾ മാത്രമായി മാറും.
2007 ലെ മൺസൂൺ സമയത്തുണ്ടായ കനത്ത മഴ ലിങ്കന്മക്കി ഡാം തുറന്ന് വിടാൻ നിർബന്ധിതമാക്കി. ഈ സമയത്ത് ജോഗ് ഫോൽസ് അതിന്റെ ഏറ്റവും ശക്തമായ അവസ്ഥയിലായിരുന്നു. നിർഭാഗ്യവശാൽ ഇത് അവിടങ്ങളിലെ ഗ്രാമങ്ങളിൽ വെള്ളപ്പൊക്കം സൃഷ്ടിക്കുകയും കൃഷി നാശം പോലുള്ള വലിയ ബുദ്ധിമുട്ടുകളുണ്ടാക്കുകയും ചെയ്തു.

## യാത്രാ മാർഗ്ഗം
right|thumb|250px
ഓഗസ്റ്റ്‌-ഡിസംബർ മാസങ്ങളാണ്‌  സന്ദർശിക്കാൻ ഏറ്റവും അനുയോജ്യ  സമയം.ബാംഗ്ലൂരിൽനിന്ന് ഇവിടേക്ക് നേരിട്ട് ബസ് മാർഗ്ഗം വരാൻ കഴിയും .ഏകദേശം 379 കിലോമീറ്റർ(235 മൈൽസ്) ദൂരമുണ്ട് ബാംഗ്ലൂരിൽ നിന്ന്.
ഏറ്റവും അടുത്ത് ബസ്സ്‌സ്‌റ്റേഷൻ:ജോഗ് ,സാഗര
ഏറ്റവും അടുത്ത റയിൽ‌വേ സ്‌റ്റേഷൻ:ശിവമോഗ്ഗ
വിമാനത്താവളം: മാംഗ്ലൂർ ആണ്‌  അടുത്ത വിമാന താവളം .മറ്റൊന്ന്  ബാംഗ്ലൂർ ആണ്‌.

## അവലംബം

## പുറത്തേക്കുള്ള കണ്ണികൾ

* Jog Falls on Karnataka.Com 
* Jog Falls on Dreamroutes
* World Waterfall Database entry 
* Jog Falls on ShimogaOnline.com 
* Jog Falls in 1946 - A Letter

വർഗ്ഗം:കർണ്ണാടകത്തിലെ വെള്ളച്ചാട്ടങ്ങൾ
രാഷ്ട്രീയം

അക്ഷരാർഥത്തിൽ, 'രാഷ്ട്രത്തെ സംബന്ധിക്കുന്ന'എന്നാണ് രാഷ്ട്രീയം എന്ന വാക്കിന്റെ അർത്ഥം.പക്ഷേ വിപുലമായ അർത്ഥത്തിൽ ഒരു കൂട്ടം ആളുകൾ അവരുമായി ബന്ധപ്പെട്ട കാര്യങ്ങളിൽ തീരുമാനമെടുക്കുന്ന പക്രിയയാണ് **രാഷ്ട്രീയം**.
രാഷ്ട്രപരം എന്നതും ഇതിനു സമാനമയ അർതമാനു

സാധ്യമായ രീതിയിൽ ഒരു സംഘടിത സമൂഹത്തിലെ ജനങ്ങളുടെ പ്രശ്നങ്ങൾ എല്ലാം പരിഹരിച്ച് അവരുടെ ക്ഷേമം ലക്ഷ്യമാക്കിയുള്ള കാലാതീതവും,അവസാനിക്കാത്തതും സാർവത്രികവുമായ പ്രവർത്തനങ്ങളെ **രാഷ്ട്രീയം** എന്ന് വിളിക്കുന്നു.
വർഗ്ഗം:രാഷ്ട്രീയം
വർഗ്ഗം:രാഷ്ട്രതന്ത്രം
കണ്ണപ്പെരുവണ്ണാൻ

പ്രമുഖനായ ഒരു തെയ്യം കലാകാരനായിരുന്നു **കണ്ണപ്പെരുവണ്ണാൻ**. 1903 കന്നിമാസത്തിൽ കരിവെള്ളൂരിലെ ചെറുമൂലയാണ് ജനനസ്ഥലം. പിതാവ് കുട്ട്യാമ്പു മണക്കാടനും പ്രശസ്തനായ തെയ്യം കലാകാരനാണ്. സി.പി. കൃഷ്ണന്റെ ശിഷ്യനായി അഷ്ടാംഗ ഹൃദയം പഠിച്ച ഇദ്ദേഹം എഴുപതു വർഷത്തോളം ചികിത്സാ രംഗത്തു പ്രവർത്തിച്ചു. ചെറുപ്പത്തിൽ കർഷകസംഘം പ്രവർത്തനമായും നിരക്ഷരരെ അക്ഷരം പഠിപ്പിക്കലുമൊക്കെ ഉണ്ടായിരുന്നെങ്കിലും പിന്നീട് തമ്പ്രാക്കളുടെ എതിർപ്പിൽ ഇതൊക്കെ അവസാനിപ്പിച്ചു. അക്കാലത്ത് വായനശാലകൾ കൊണ്ടുവരുന്നതിനും നന്നായി പ്രവർത്തിച്ചിരുന്നു. സംസ്കൃതം , ചികിത്സ എന്നിവയിൽ നല്ല അറിവായിരുന്നു. 2004 ഡിസംബർ 8 നാണ് അദ്ദേഹം മരിക്കുന്നത്.

## തെയ്യങ്ങൾ

വേട്ടക്കൊരുമകൻ, ചുകന്നമ്മ, പുതിയഭഗവതി, മുച്ചിലോട്ട് ഭഗവതി, കിഴക്കൻ ദൈവം,ബാലി ...
കതിവന്നൂർ വീരൻ ആയിരുന്നു അദ്ദേഹത്തിനു പ്രിയം. ഏതാണ്ട് അറുന്നൂറിലധികം തവണ ഈ തെയ്യം കെട്ടിയാടിയതായി പറയപ്പെടുന്നു.
## പുറത്തേക്കുള്ള കണ്ണികൾ
*കണ്ണൻ പെരുവണ്ണാനെക്കുറിച്ച് പുഴ.കോം
ദ ഹൻഡ്രഡ് (ഗ്രന്ഥം)

thumb|right|200px|ദ ഹൻഡ്രഡ് എന്ന പുസ്തകത്തിന്റെ ചട്ട
അമേരിക്കൻ  ജ്യോതിശാസ്ത്രജ്ഞൻ മൈക്കൽ എച്ച്. ഹാർട്ട് എഴുതിയ ഒരു ചരിത്ര ഗ്രന്ഥമാണ്‌  **ദ ഹൻഡ്രഡ്:റാങ്കിങ്ങ് ഓഫ് മോസ്റ്റ് ഇൻഫ്‌ലുവൻഷ്യൽ പേർസൻസ് ഇൻ ഹിസ്റ്റ്‌ട്രി** (The 100: A Ranking of the Most Influential Persons in History) .1978 ൽ എഴുതിയ ഈ പുസ്തകം മനുഷ്യ ചരിത്രത്തെ ഏറ്റവും കൂടുതൽ സ്വാധീനിച്ച 100 വ്യക്തികളെ  പരിചയപ്പെടുത്തുന്നു. ചൂടേറിയ സം‌വാദങ്ങൾക്ക് ഈ ഗ്രന്ഥം നിമിത്തമായി. മാത്രമല്ല ഈ ഗ്രന്ഥം സ്വീകരിച്ച റാങ്കിംഗ്  ശൈലി പിന്നീട് പലരും കടമെടുക്കുകയും ചെയ്തു.

ചില ശ്രദ്ധേയമായ തിരുത്തലുകളും റാങ്കിംഗ് ക്രമത്തിലെ മാറ്റങ്ങളും ഉൾപ്പെടുത്തി 1992 ൽ ഈ ഗ്രന്ഥം പുന:പ്രസിദ്ധീകരിക്കുകയുണ്ടായി.കമ്മ്യൂണിസവുമായി ബന്ധപ്പെട്ട ചില വ്യക്തികളെ (വ്‌ളാദിമർ ലെനിൻ ,മാവോ സേതൂങ്ങ്) താഴേ റാങ്കിലേക്ക് മാറ്റിയതും മിഖായേൽ ഗോർബച്ചേവിനെ പുതുതായി ചേർത്തതുമായിരുന്നു പ്രധാന മാറ്റങ്ങൾ. പാബ്ലോ പിക്കാസോക്ക് പകരം ഹെൻഡ്രി ഫോർഡിനെ റാംങ്കിങ്ങിൽ ഉയത്തുകയുണ്ടായി. റാംങ്കിങ്ങിൽ ഒരു പുന:ക്രമീകരണം നടത്തിയ ഈ പുസ്തകം പക്ഷേ ആദ്യത്തെ പത്തു വ്യക്തികളുടെ സ്ഥാനത്തിൽ മാറ്റം വരുത്തിയില്ല.

പ്രവാചകൻ മുഹമ്മദിനെയാണ്‌ ആദ്യ വ്യക്തിയായി മൈക്കൽ എച്ച്.ഹാർട്ട് തിരഞ്ഞെടുത്തത്. പ്രവാചകൻ മുഹമ്മദ് മതപരമായി മാത്രമല്ല രാഷ്ട്രീപരമായും വിജയം വരിച്ച വ്യക്തിയായിരുന്നു എന്ന കാര്യമാണ്‌ ഇതിന്‌ അദ്ദേഹം പറഞ്ഞ കാരണം.

## ഹാർട്ട് തിരഞ്ഞെടുത്തവരിൽ ചില പ്രമുഖർ

## അവലംബം
* Hart, Michael H. *The 100: A Ranking of the Most Influential Persons in History*. New York: Carol Publishing Group/Citadel Press; first published in 1978, reprinted with minor revisions 1992. ISBN 9780806510682

## പുറം കണ്ണി
അനുപമ വ്യക്തിത്വം-മൈക്ക്‌ൾ  എച്ച്. ഹാർട്ട്-പ്രബോധനം വാരിക, മുഹമ്മദ് നബി വിശേഷാൽ പതിപ്പ് 1989,പേജ് 11

വർഗ്ഗം:ചരിത്രഗ്രന്ഥങ്ങൾവർഗ്ഗം:ഇംഗ്ലീഷ് ഗ്രന്ഥങ്ങൾ
ഈജിപ്ഷ്യൻ ഭാഷ

പ്രാചീന ഈജിപ്തിലെ ജനങ്ങൾ സംസാരിച്ചിരുന്ന  ആഫ്രോ-ഏഷ്യാറ്റിക് ഭാഷാ സമൂഹത്തിൽ പെടുന്ന ഒരു ഭാഷയാണ്‌ **ഈജിപ്ഷ്യൻ ഭാഷ** എന്ന് വിളിക്കപ്പെടുന്നത്. ഇപ്പോൾ ഈജിപ്റ്റിലെ ഭൂരിപക്ഷം ജനങ്ങളും സംസാരിക്കുന്നത് അറബി ഭാഷയാണ്.
## അവലംബം


വർഗ്ഗം:ഭാഷകൾ
അരിസോണ ഗർത്തം

അമേരിക്കയിലെ വടക്കേ അരിസോണയിലെ മരുഭൂമിയിൽ സ്ഥിതി ചെയ്യുന്ന ഉൽക്കാപതനം മൂലം ഉണ്ടായ വലിയ ഗർത്തമാണ് **അരിസോണ ഗർത്തം**. **മീറ്റിയോർ ക്രാറ്റർ**, **ക്യാനയോൺ ഡയബ്ലോ** എന്നും ഇതറിയപ്പെടുന്നു. ഡാനിയൽ ബാരിംഗർ എന്ന ഭൌമശാസ്ത്രജ്ഞനാണ് ഈ ഗർത്തം ഉൽക്കാ പതനം മൂലമുണ്ടായതാണ് എന്ന ആശയം മുന്നോട്ടു വച്ചത്. അദ്ദേഹത്തോടുള്ള ബഹുമാനാർത്ഥം ബാഗിംഗർ ഗർത്തം എന്നും ഇത് അറിയപ്പെടുന്നു. 
thumb |right | അരിസോണയിലെ പ്രശസ്തമായ ഗർത്തം
സമുദ്രനിരപ്പിൽ നിന്നും 1,740 മീറ്റർ ഉയരത്തിലാണ് ഈ ഗർത്തം. 1,200 മീറ്റർ വ്യാസമുള്ള ഈ ഗർത്തത്തിന് 170 മീറ്ററോളം ആഴം ഉണ്ട്. ഭൌമശാസ്ത്രജ്ഞരുടെ ഗവേഷണ കേന്ദ്രം കൂടിയാണ് ഈ ഗർത്തം. ഗർത്തത്തിന്റെ അരികുകൾ 45 മീറ്ററോളം ഉയർന്നാണ് നിൽക്കുന്നത്.

അൻപതിനായിരം വർഷങ്ങൾക്കു മുൻപ് പ്ലേസ്റ്റസീനിയം കാലഘട്ടത്തിലാണ് ഈ ഗർത്തം രൂപപ്പെട്ടത് എന്ന് കരുതുന്നു. അൻപത് മീറ്ററോളം വ്യാസം വരുന്ന ഒരു ഉൽക്കയാണ് ഇവിടെ പതിച്ചതെന്നാണ് നിഗമനം. 12.8 കിലോമീറ്റർ പ്രതി സെക്കന്റ് എന്ന വേഗതയിലായിരുന്നു ഉൽക്കാപതനം എന്ന് ആധുനിക കണക്കുകൾ സൂചിപ്പിക്കുന്നു.

## അവലംബം

## പുറത്തേക്കുള്ള കണ്ണികൾ

* Barringer Crater official site
* Alternate official site
* CNN: New computer analysis shows that the meteor may have been traveling more slowly than previously thought
* Computer generated movie  based on satellite imagery and topography data

വർഗ്ഗം:അമേരിക്കൻ ഐക്യനാടുകളിലെ ഗർത്തങ്ങൾ
വർഗ്ഗം:അരിസോണയുടെ ഭൂമിശാസ്ത്രം
വർഗ്ഗം:ഉൽക്കാഗർത്തങ്ങൾ
ആലത്തൂർ മണിപ്രവാളം

വൈദ്യശാസ്ത്രവിഷയം പ്രതിപാദിക്കുന്ന ഒരു പഴയ മണിപ്രവാളകൃതിയാണ് **ആലത്തൂർ മണിപ്രവാളം**. രസന്യൂനത്വം കൊണ്ട് ലീലാതിലകകാരൻ ഇതിനെ അധമമണിപ്രവാളത്തിൽപ്പെടുത്തുന്നു. അഷ്ടവൈദ്യരിൽ പ്രധാനികളായ ആലത്തൂർ നമ്പിമാരിൽ ഒരാളായിരിക്കണം ഗ്രന്ഥകർത്താവ് എന്ന് ഉള്ളൂർ അഭിപ്രായപ്പെടുന്നു. രചനാചാതുര്യമില്ലാത്ത ഈ കൃതിയിൽ സംസ്കൃതീകൃതഭാഷാപ്രയോഗങ്ങൾ ധാരാളമുണ്ട്.

## അവലംബം


വർഗ്ഗം:മണിപ്രവാളകൃതികൾ
വാസുദേവസ്തവം

പഴയ മണിപ്രവാളത്തിലുണ്ടായ ഒരു സ്തോത്രകാവ്യമാണ്‌ **വാസുദേവസ്തവം** (ശ്രീകൃഷ്ണസ്തവം എന്നും). ശ്രീകൃഷ്ണന്റെ ശൈശവം മുതൽ കംസവധം വരെയുള്ള ഉപാഖ്യാനമാണ്‌ ഇതിലെ പ്രതിപാദ്യം. രഥോദ്ധത വൃത്തത്തിലുള്ള 98 ശ്ലോകങ്ങളാണ്‌ വാസുദേവസ്തവത്തിലുള്ളത്.
## കാലം
ഇതിന്റെ രചയിതാവിനെക്കുറിച്ചോ ദേശകാലങ്ങളെക്കുറിച്ചോ കൃതിയിൽ സൂചനയില്ല. കൃതി പ്രസിദ്ധീകരിച്ച പി.കെ. നാരായണപിള്ള ഇതിന്റെ കാലം 1450-നു മുൻപാണെന്ന് തീർച്ചപ്പെടുത്തി. 
കൃതിയുടെ കാലം ഉണ്ണിയച്ചീചരിതത്തിനു പിൻ‍പും ഉണ്ണുനീലിസന്ദേശത്തിനു മുൻപുമായിരിക്കണമെന്ന് ഉള്ളൂരും കേരളസാഹിത്യചരിത്രത്തിൽ പറയുന്നു.  പഴയപ്രയോഗങ്ങളും സംസ്കൃതീകൃതഭാഷാരൂപങ്ങളും ഭാഷാപദങ്ങളും യാതൊരു ഭേദവുംകൂടാതെ സന്ധിചെയ്യുകയും സമാസിക്കുന്ന രീതിയും നോക്കുമ്പോൾ പതിനാലാംശതകത്തിന്റെ തുടക്കത്തിൽത്തന്നെ നിർമ്മിക്കപ്പെട്ടിരിക്കണമെന്നാണ്‌ എൻ. കൃഷ്ണപിള്ളയുടെ അഭ്യൂഹം . ഇതേ അഭിപ്രായംതന്നെയാണ്‌ ഇളംകുളം കുഞ്ഞൻപിള്ളയുടേതും.
## ഭാഷ
## പ്രസാധനചരിത്രം
1948-ൽ പി.കെ. നാരായണപിള്ളയാണ്‌ കേരള സർവകലാശാലാ ഹസ്തലിഖിതഗ്രന്ഥശാലയിൽനിന്ന് ഈ കൃതി ശ്രീവാസുദേവസ്തവം എന്ന പേരിൽ പ്രസിദ്ധീകരിക്കുന്നത്. കൃതിക്ക് കർത്താവ് നൽകിയ പേർ അജ്ഞാതമാണ്‌. തെക്കേ മലബാറിലെ കൂടല്ലൂർ മനയ്ക്കൽനിന്നാണ്‌ ഇതിന്‌ മാതൃകയായ താളിയോലഗ്രന്ഥം കിട്ടിയത്.
## അവലംബം
ചെല്ലൂർനാഥസ്തവം

14-ആം ശതകത്തിന്റെ ഉത്തരാർദ്ധത്തിലോ 15-ആം ശതകത്തിന്റെ പൂർവ്വാർദ്ധത്തിലോ ഉണ്ടായ ഒരു മണിപ്രവാള സ്തോത്രകാവ്യമാണ്‌ **ചെല്ലൂർനാഥസ്തവം**. തളിപ്പറമ്പ് (പെരിഞ്ചെല്ലൂർ) രാജരാജേശ്വരക്ഷേത്രത്തിലെ ശിവനെ സ്തുതിക്കുന്ന 37 ശ്ലോകങ്ങളാണ്‌ ഇതിന്റെ ഉള്ളടക്കം. ചെല്ലൂർ പിരാനേ എന്നവസാനിക്കുന്നു എല്ലാ ശ്ലോകങ്ങളും. മിറുകുക (ഉരുകുക, വറ്റുക), തവം (തപസ്സ്), ഉന്നിക്കുക (ഊഹിക്കുക) തുടങ്ങിയ പഴയ പദങ്ങൾ ഉപയോഗിച്ചിരിക്കുന്നു.

## അവലംബം
താമരനല്ലൂർ ഭാഷ

ജ്യോതിഷത്തിന്റെ മുഹൂർത്തഭാഗത്തെ സംബന്ധിച്ചുള്ള ഒരു പഴയ പ്രമാണഗ്രന്ഥമാണ് **താമരനല്ലൂർ ഭാഷ**. മണിപ്രവാളത്തിലാണ് ഇത് എഴുതിയിരിക്കുന്നത്. ഇതിൽനിന്ന്  ‘ഭാഷാമിശ്രം പൊഴുതുകഥയാമി’ എന്നുള്ള വരികൾ ലീലാതിലകത്തിൽ ഉദ്ധരിച്ചിട്ടുണ്ട്. ‘ചെല്ലൂർ നാരായണൻ നമ്പൂതിരി’ എന്ന പ്രഭുവിനു വേണ്ടിയാണ് ഗ്രന്ഥം നിർമ്മിച്ചതെന്ന് കൃതിയിൽ പറയുന്നു.

വർഗ്ഗം:മണിപ്രവാളകൃതികൾ
ഫ്രീസ്പൈർ

**ഫ്രീസ്പൈർ** എന്നത് നിലവിൽ പിസി/ഓപ്പൺ സിസ്റ്റംസ് എൽഎൽസിയുടെ ഉടമസ്ഥതയിലുള്ള ഒരു കമ്മ്യൂണിറ്റിയാൽ പ്രവർത്തിക്കുന്ന ലിനക്സ് വിതരണമാണ്. മൾട്ടിമീഡിയ കോഡെക്കുകൾ, ഡിവൈസ് ഡ്രൈവറുകൾ, ആപ്ലിക്കേഷൻ സോഫ്റ്റ്‌വെയർ എന്നിവയുൾപ്പെടെയുള്ള കുത്തക സോഫ്‌റ്റ്‌വെയറുകൾ ഉൾപ്പെടെ ഉപയോക്താക്കൾക്ക് തിരഞ്ഞെടുക്കാൻ സാധിക്കും, ഇത് ലിൻസ്‌പയറിൽ നിന്ന് ഉരുത്തിരിഞ്ഞതാണ്, കൂടുതലും സ്വതന്ത്രവും ഓപ്പൺ സോഴ്‌സ് സോഫ്‌റ്റ്‌വെയറുമാണ് ഇത്.

ഫ്രീസ്പയർ 1.0 ഡെബിയനെ അടിസ്ഥാനമാക്കിയുള്ളതാണ്, ഫ്രീസ്പയർ 2.0 ഉബുണ്ടുവിനെ അടിസ്ഥാനമാക്കിയുള്ളതാണ്. ഭാവിയിലെ ഫ്രീസ്പയർ റിലീസുകൾക്കായി ഡെബിയനിലേക്ക് മാറാൻ ആദ്യം പദ്ധതിയിട്ടിരുന്ന സാൻട്രോസ്(Xandros) ആണ് ലിൻസ്പെയർ വാങ്ങിയത്.

2018 ജനുവരി 1-ന്, പിസി/ഓപ്പൺ സിസ്റ്റംസ്, സാൻട്രോസിൽ നിന്ന് ലിൻസ്പെയർ വാങ്ങിയതായി പ്രഖ്യാപിക്കുകയും ഫ്രീസ്പയർ 3.0 പുറത്തിറക്കുകയും ചെയ്തു. ലിൻസ്പെയർ 7 79.99 ഡോളറിന് ലഭ്യമാണ്, ഫ്രീസ്പയർ 3.0 സൗജന്യമാണ്.
## ചരിത്രം
2005 ഓഗസ്റ്റിൽ, ഫ്രീസ്പയർ എന്ന പേരിൽ ലിൻസ്‌പയറിന്റെ സോഴ്‌സ് പൂളുകളെ അടിസ്ഥാനമാക്കിയുള്ള ഒരു ഡിസ്ട്രിബ്യൂഷൻ ലൈവ് സിഡി ആകസ്‌മികമായി വെബിൽ എത്തി.ഈ വിതരണം സൃഷ്ടിച്ചത് ആൻഡ്രൂ ബെറ്റ്‌സ് ആണ്, ഇത് നിർമ്മിക്കുകയും പുറത്തിറക്കുകയും ചെയ്തത് ലിൻസ്‌പയറർ ഐഎൻസിയാണ്. ഫ്രീസ്പയർ ലിൻ‌സ്‌പയറിൽ നിന്നുള്ള യഥാർത്ഥ ഉൽപ്പന്നമാണെന്നാണുള്ള തെറ്റിധാരണ ചില ഉപയോക്താക്കളെ ആശയക്കുഴപ്പത്തിലാക്കി, ലിൻ‌സ്‌പയറിന്റെ അഭ്യർത്ഥന പ്രകാരം സ്‌ക്വിഗിൾ എന്ന വികസന കോഡ്‌നാമം സ്വീകരിച്ച് പുതിയ പേരിനായി അന്വോഷണം തുടങ്ങി. 2005 സെപ്‌റ്റംബർ 9 വരെ "ഫ്രീസ്പയർ" എന്ന കൂപ്പൺ കോഡ് ഉപയോഗിച്ച് ലിൻസ്‌പയർ, ജനറേറ്റുചെയ്‌ത പബ്ലിസിറ്റിയുടെ പിൻബലത്തിൽ, ഉപയോക്താക്കൾക്ക് "സൗജന്യ ലിൻസ്‌പയർ" (വാങ്ങൽ വില 0 ഡോളർ) വാഗ്ദാനം ചെയ്തു. സിഗിൾ ഒഎസ്(Squiggle OS) ഇപ്പോൾ സജീവമല്ല. 
## പതിപ്പുകൾ

## അവലംബം

വർഗ്ഗം:ലിനക്സ് വിതരണങ്ങൾ
വർഗ്ഗം:ഉബുണ്ടു ആധാരമാക്കിയുള്ള വിതരണങ്ങൾ
കോഡ് ഇഗ്നിറ്റർ

വെബ് ആപ്ലിക്കേഷനുകൾ നിർമ്മിക്കാനുപയോഗിക്കുന്ന ഒരു ഫ്രെയിംവർക്ക് ആണ് **കോഡ് ഇഗ്നിറ്റർ**‍. ഇത് പി.എച്.പി. എന്ന വെബ് ഭാഷയിലാണ് പ്രവർത്തിക്കുന്നത്. വേഗത്തിലും എളുപ്പത്തിലും വെബ് ആപ്ലിക്കേഷനുകൾ നിർമ്മിക്കാൻ സഹായിക്കുക എന്നതാണ് ഇതിന്റെ ലക്ഷ്യം. അതിനാവശ്യമായ സഹായക പ്രോഗ്രാമുകൾ ഇതിൽ ഉൾക്കൊള്ളിച്ചിരിക്കുന്നു. എല്ലിസ് ലാബ് എന്ന കമ്പനിയാണ് ഇത് പുറത്തിറക്കുന്നത്. 2006 ഫെബ്രുവരി 28 നാണ് ആദ്യപതിപ്പ് പുറത്തിറക്കിയത്. 
## ജനപ്രീതി
മോഡൽ-വ്യൂ-കൺട്രോളർ (എംവിസി) ഡെവലപ്‌മെന്റ് പാറ്റേണിനെ അടിസ്ഥാനമാക്കിയുള്ളതാണ് കോഡ് ഇഗ്നിറ്റർ. കോഡ് ഇഗ്നിറ്ററിന് കീഴിൽ കൺട്രോളർ ക്ലാസുകൾ വികസനത്തിന്റെ അനിവാര്യമായ ഭാഗമാണെങ്കിലും, മോഡലുകളും വ്യൂവ്സും ഓപ്ഷണൽ ആണ്. ഒരു ഉപ-ഡയറക്‌ടറി ഫോർമാറ്റിൽ ക്രമീകരിച്ചിരിക്കുന്ന കൺട്രോളർ, മോഡലുകൾ, വ്യൂ എന്നിവയുടെ മോഡുലാർ ഗ്രൂപ്പിംഗ് നിലനിർത്താൻ ഡെവലപ്പർമാരെ അനുവദിക്കുന്ന ഹൈറാർക്കിക്കൽ മോഡൽ വ്യൂ കൺട്രോളർ (HMVC) ഉപയോഗിക്കുന്നതിന് കോഡ് ഇഗ്നിറ്റർ പരിഷ്‌ക്കരിക്കാവുന്നതാണ്.

മറ്റ് പിഎച്ച്പി ചട്ടക്കൂടുകളുമായി താരതമ്യപ്പെടുത്തുമ്പോൾ, കോഡ് ഇഗ്നിറ്റർ അതിന്റെ വേഗതമൂലം ശ്രദ്ധ നേടുന്നു.പിഎച്ച്പി ചട്ടക്കൂടുകളെ പൊതുവെ നിർണായകമായി വിലയിരുത്തിക്കൊണ്ട്, പിഎച്ച്പി സ്രഷ്ടാവ് റാസ്മസ് ലെർഡോർഫ് 2008 ആഗസ്റ്റിൽ എഫ്ആർഒഎസ്കോണിൽ(frOSCon) വച്ച് സംസാരിച്ചു, "വേഗതയേറിയതും ഭാരം കുറഞ്ഞതും ഒരു ചട്ടക്കൂട് പോലെ ആയതിനാൽ" തനിക്ക് കോഡ് ഇഗ്നിറ്റർ ഇഷ്ടമാണെന്ന് സൂചിപ്പിച്ചു.

## അവലംബം
വർഗ്ഗം:സോഫ്റ്റ്‌വെയർ
വർഗ്ഗം:പ്രോഗ്രാമിങ് ചട്ടക്കൂടുകൾ
ഹിറ്റ്മാൻ (ചലച്ചിത്രം)

2007-ൽ പുറത്തിറങ്ങിയ ഒരു അമേരിക്കൻ ആക്ഷൻ ചലച്ചിത്രമാണ് ***ഹിറ്റ്മാൻ***. സേവ്യർ ജെൻസ് സം‌വിധാനവും സ്കിപ്പ് വുഡ്സ്തിരക്കഥാ രചനയും നിർവഹിച്ചിരിക്കുന്നു. പ്രധാനകഥാപാത്രങ്ങളെ തിമോത്തി ഒളിഫാൻറും ഡോഗ്രേ സ്കോട്ടും ചേർന്ന് അവതരിപ്പിക്കുന്നു. ഏജൻറ് 47 എന്ന വാടക കൊലയാളി തൻറെ ദൌത്യം പൂർത്തിയാക്കുന്നതും ഏജൻറ് 47-നെ പിടിക്കാൻ ഇൻറർപോൾ ഏജൻറായ ഡോഗ്രേ സ്കോട്ട് നടത്തുന്ന ശ്രമങ്ങളുമാണ് ഇതിവൃത്തം.

## കഥാസംഗ്രഹം
thumb|left
നൈജറിലുള്ള ദൌത്യ നിർവ്വഹണത്തിന് ശേഷം ഏജൻറ് 47-നെ ഇൻറർപോൾ ഏജൻറായ ഡോഗ്രേ സ്കോട്ടിന്  മനസ്സിലാകുന്നു. ഏജൻസിയിൽ നിന്ന് അടുത്ത ദൌത്യം കിട്ടുന്നു. റഷ്യൻ പ്രസിഡൻറായ മിഖായേൽ ബെലിക്കോഫിനെ പരസ്യമായി വധിക്കുക. 47 തൻറെ ദൌത്യം പറഞ്ഞ പ്രകാരം പൂർത്തിയാക്കി.

എന്നാൻ നഗരം വിടും മുൻപ് അവിടെയൊരു ദൃക്സാക്ഷിയുണ്ടെന്നുള്ള വിവരം ഏജൻസിയിൽ നിന്ന് 47-ന് ലഭിക്കുന്നു. 
## കഥാപാത്രങ്ങൾ
* **[[തിമോത്തി ഒളിഫാൻറ്]]** as **[[ഏജൻറ് 47]]** അതിവിദഗ്ത വാടക കൊലയാളി
* **[[ഡോഗ്രേ സ്കോട്ട്]]** as **[[മൈക്ക് വിറ്റിയർ]]** ഇൻറർപോൾ ഏജൻറ്
* **[[ഓൾഗാ കുരിലെങ്കോ]]** as **[[നികാ ബോർനിന]]**

## നിർമ്മാണം
2003 ഫെബ്രുവരിയിൽ ഹിറ്റമാൻറെ നിർമ്മാതാക്കളായ ഇഡിയോസ് ഇൻററാക്ടീവും ഐ.ഓ. ഇൻററാക്ടീവും ഗെയിം സിനിമയാക്കാൻ ഹോളിവുഡ് നിർമ്മാണ കമ്പനികളുമായി ധാരണയിലെത്തി. ട്വൻറിയത്ത് സെഞ്ച്വറി ഫോക്സ് ഇതിനുള്ള അവകാശം നേടുകയും തിരക്കഥാകൃത്ത് സ്കിൻ വുഡ്സിനെ കഥയെഴുതാൻ ഏല്പ്പിക്കുകയും വിൻ ഡീസലിനെ നായകസ്ഥാനത്തേക്ക് തീരുമാനിക്കുകയും ചെയ്തു. 2006-ൽ വിൻ ഡീസൽ ഇതിൽ നിന്ന് പിൻമാറുകയും 2007-ൽ തിമോത്തി ഒളിഫാൻറിനെ ആ സ്ഥാനത്തേക്ക് നിർദ്ദേശിക്കുകയും ചെയ്തു. മാർച്ച് 27-ന് ബൾഗേറിയയിലെ സോഫിയയിൽ ചിത്രീകരണം ആരംഭിച്ചു. രണ്ടാമതൊരു സംഘം ലണ്ടൻ, ഇസ്താംബൂൾ തുടങ്ങിയ സ്ഥലങ്ങളും ഷൂട്ട് ചെയ്തു.

## അവലംബം


## പുറം കണ്ണികൾ
* 
* 
* 
* 
* 
* 

വർഗ്ഗം:ആക്ഷൻ ചലച്ചിത്രങ്ങൾ
വർഗ്ഗം:ഇംഗ്ലീഷ് ചലച്ചിത്രങ്ങൾ
വർഗ്ഗം:അമേരിക്കൻ ചലച്ചിത്രങ്ങൾ
വർഗ്ഗം:2007-ൽ പുറത്തിറങ്ങിയ ചലച്ചിത്രങ്ങൾ
ധവള വിപ്ലവം

[thumb|200px|right|[അമുൽ പാൽ പായ്ക്കറ്റുകൾ]] 
ഒരു രാജ്യത്തിലെ ക്ഷീരോല്പാദന രംഗത്ത് വ്യക്തമായ ആസൂത്രണത്തിന്റെയും പദ്ധതികളുടെയും ഫലമായി പ്രകടമായ വർദ്ധനവുണ്ടാകുന്ന അവസ്ഥയെയാണ് ധവള വിപ്ലവം എന്നു വിളിക്കുന്നത്. പാലിന്റെ നിറവുമായി ബന്ധപ്പെട്ടാണ് ധവളം എന്ന പദമുപയോഗിച്ചിരിക്കുന്നത്.

## ഇന്ത്യയിൽ
ദേശീയമായി ഒരു ക്ഷീരോല്പ്പാദക ശൃംഖല സൃഷ്ടിക്കുക എന്ന ലക്ഷ്യത്തോടെ ഇന്ത്യയിലെ നാഷണൽ ഡയറി ഡവലപ്മെന്റ് ബോർഡ് (NDDB)ന്റെ ആഭിമുഖ്യത്തിൽ 1970 കളിൽ ആരംഭിച്ച **ഓപറേഷൻ ഫ്ലഡ്** എന്ന ഗ്രാമ വികസന പദ്ധതിയാണ്‌ ഭാരതത്തിലെ ധവള വിപ്ലവത്തിനു നാന്ദി കുറിച്ചത്. ധവളവിപ്ലവം 60–70 കാലഘട്ടത്തിൽ ലോകത്തിലെ ഏറ്റവും വലിയ പാലുൽപാദക രാജ്യമാക്കി ഇന്ത്യയ മാറ്റി. ഇന്ത്യയിലെ ഗ്രാമങ്ങളിൽ ഉല്പ്പാദിപ്പിക്കുന്ന പാൽ നഗരങ്ങളില്ലെത്തിക്കുന്നതിനുള്ള പ്രവർത്തനങ്ങളിലൂടെ ക്ഷീര കർഷകർക്ക് തങ്ങൾ ഉല്പ്പാദിപ്പിക്കുന്ന പാലിന്‌ ന്യായ വില ഈ പദ്ധതി മൂലം ഉറപ്പാക്കാനായി. 

മലയാളിയും ധവള വിപ്ലവത്തിന്റെ പിതാവുമായി കണക്കാക്കുന്ന കുര്യന്റെ നേതൃത്വത്തിൽ ഗുജറാത്തിൽ ആരംഭിച്ച ക്ഷീരോല്പ്പാദക സഹകരണ പ്രസ്ഥാനങ്ങളാണ്‌ ഭാരതത്തിൽ ധവള വിപ്ലവത്തിനു നാന്ദി കുറിച്ചത്. ഇതിൽ തന്നെ പ്രമുഖ ക്ഷീരോല്പ്പാദക സഹകരണ സ്ഥാപനമായ അമുലിന്റെ ആരഭം ധവള വിപ്ലവ ചരിത്രത്തിലെ ഒരു നാഴിക കല്ലായിരുന്നു.

## അവലംബം

വർഗ്ഗം:കാർഷിക വിപ്ലവങ്ങൾ
വർഗ്ഗം:ധവള വിപ്ലവം
വൈദ്യുതരാസശ്രേണി

ഇലക്ട്രോണുകളെ വിട്ടു കൊടുത്ത് പൊസിറ്റീവ് അയോണുകളായിത്തീരാനുള്ള ലോഹങ്ങളുടെ കഴിവിന്റെ അടിസ്ഥാനത്തിൽ ലോഹങ്ങളെ ക്രമീകരിച്ചിരിക്കുന്ന ശ്രേണിയാണ് വൈദ്യുതരാസ ശ്രേണി (Electro Chemical Series). ഇലക്ട്രോണുകളെ വിട്ടുകൊടുക്കാനുള്ള കഴിവിന്റെ അവരോഹണക്രമത്തിലാണ് ലോഹങ്ങൾ വിന്യസിച്ചിരിക്കുന്നത്. പ്രവർത്തനശേഷി കൂടിയ ലോഹങ്ങൾക്കും കുറഞ്ഞ ലോഹങ്ങൾക്കും ഇടയിൽ ഹൈഡ്രജനെ കൂടി ഉൾപ്പെടുത്തിയിട്ടുണ്ട്. ഹൈഡ്രജനാണ് ഇവിടെ താരതമ്യത്തിന് ഉപയോഗിക്കുന്നത്. ലോഹങ്ങളുടെ കഴിവിനെ പ്രമാണമൂലകമായി എടുത്ത ഹൈഡ്രജനുമായി താരതമ്യപ്പെടുത്തുന്നു. ലോഹങ്ങളുടെ പ്രതിപ്രവർത്തനശേഷിയും ഏകദേശം ഇതേ ക്രമത്തിൽ തന്നെ ആയതിനാൽ ക്രീയാശീല ശ്രേണി എന്നും ഇത് അറിയപ്പെടുന്നു.

## വൈദ്യുതരാസ ശ്രേണി
ലിഥിയം > സീസിയം > റൂബിഡിയം > പൊട്ടാസ്യം > ബേരിയം > സ്ട്രോൺഷിയം > കാൽസ്യം > സോഡിയം > ലാന്തനം > മഗ്നീഷ്യം > സ്കാൻഡിയം > അലൂമിനിയം > സിങ്ക് > ഇരുമ്പ് > നിക്കൽ > ടിൻ > ലെഡ് > **[[ഹൈഡ്രജൻ]]** > ചെമ്പ് > റുഥീനിയം > വെള്ളി > മെർക്കുറി > പലേഡിയം > ഇറിഡിയം > പ്ലാറ്റിനം > സ്വർണ്ണം

## ക്രീയാശീല ശ്രേണി
സീസിയം > റൂബിഡിയം > പൊട്ടാസ്യം > സോഡിയം > ലിഥിയം > ബേരിയം > സ്ട്രോൺഷിയം > കാൽസ്യം > ലാന്തനം > മഗ്നീഷ്യം > സ്കാൻഡിയം > അലൂമിനിയം > സിങ്ക് > ഇരുമ്പ് > നിക്കൽ > ടിൻ > ലെഡ് > ചെമ്പ് > മെർക്കുറി > വെള്ളി > സ്വർണ്ണം > പ്ലാറ്റിനം

## ഉപയോഗങ്ങൾ

വൈദ്യുതരസതന്ത്രത്തിൽ വളരെയധികം പ്രാധാന്യമർഹിക്കുന്ന ഒന്നാണ് വൈദ്യുതരാസ ശ്രേണി. വോൾട്ടാ സെല്ലുകളുടെയും മറ്റ് രാസസെല്ലുകളുടേയും നിർമ്മാണത്തിൽ ഈ ശ്രേണി പ്രയോജനപ്പെടുത്തുന്നു. ആസിഡുമായും ജലവുമായും ഉള്ള ലോഹങ്ങളുടെ പ്രവർത്തനവും രാസശ്രേണിയുടെ അടിസ്ഥാനത്തിൽ വിശദീകരിക്കാൻ കഴിയും. ലോഹനിർമ്മാണ വേളയിലും വൈദ്യുതരാസശ്രേണി പ്രയോജനപ്പെടുന്നുണ്ട്
സോഫിയ

ബൾഗേറിയയുടെ തലസ്ഥാനമാണ്‌ **സോഫിയ** (, ). ബൾഗേറിയയിലെ ഏറ്റവും വലിയ നഗരമായ ഇവിടത്തെ ജനസംഖ്യ 14 ലക്ഷം ആണ്‌. ഏഴായിരം വർഷത്തോളം പഴക്കമുള്ള ഈ നഗരം യൂറോപ്പിലെ പുരാതനനഗരങ്ങളിൽ ഒന്നാണ്‌. 

## ഭൂമിശാസ്ത്രം
ബാൾക്കൻ പ്രദേശത്തിന്റെ മദ്ധ്യത്തിലായി വിടോഷ മലയുടെ താഴ്‌വാരത്തിലായാണ് സോഫിയ നഗരം സ്ഥിതി ചെയ്യുന്നത്.‌ ഈ നഗരം സ്ഥിതിചെയ്യുന്ന സോഫിയ താഴ്‌വര നാലുഭാഗവും മലകളാൽ ചുറ്റപ്പെട്ട് കിടക്കുന്നു, അഡ്രിയാറ്റിക് കടൽ, മദ്ധ്യ യൂറോപ്പ്, കരിങ്കടൽ എന്നിവയുമായി മൂന്ന് ചുരങ്ങൾ ഈ നഗരത്തെ ബന്ധിപ്പിക്കുന്നു.
thumb|200px|right|Sofia seen from low orbit

### കാലാവസ്ഥ
ചൂടും കൂടിയ ആർദ്രതയുമുള്ള കാലാവസ്ഥയുമാണ്‌ ഇവിടേത്തത്. (Koppen *Cfb*). ഉഷ്ണകാലത്തെ കൂടിയ താപനില ചിലപ്പോൾ 40&nbsp;°C വരെ ഉയറാറുണ്ട്.

## അവലംബം


വർഗ്ഗം:യൂറോപ്പിലെ തലസ്ഥാനങ്ങൾ
വർഗ്ഗം:ബൾഗേറിയയിലെ നഗരങ്ങൾ
വാഹനം

thumb|200px|right|മാനുഷിക പ്രയത്നം കൊണ്ട് ചലിക്കുന്ന റിക്ഷ, ഒരു ത്രിചക്രവാഹനം

“വഹിച്ചു കൊണ്ടുപോകുന്ന ഉപകരണം” എന്നതാണ് വാഹനത്തിന്റെ അർത്ഥം. ഗതാഗതത്തിനായി ഉപയോഗിക്കുന്ന യാന്ത്രിക യാന്ത്രികേതര വസ്തുക്കളേയും വാഹനം എന്നു വിളിക്കും. ഈ ഉപകരണം എന്തുതന്നെ ആയാലും, ഉദാഹരണത്തിന് യാന്ത്രിക സാമഗ്രികൾ അല്ലെങ്കിൽ ജീവികൾ. പഴയകാലത്ത് വാഹനമായി ഉപയോഗിച്ചിരുന്നത് ആന, കുതിര, കാള, ഒട്ടകം എന്നീ മൃഗങ്ങളെ ആയിരുന്നു. ഇവയിൽ ചിലതു ഇപ്പോഴും ഉപയോഗിച്ചുവരുന്നു. നൂതന യുഗത്തിൽ സൈക്കിൾ മുതൽ വിമാനം വരെ വാഹനമായി ഉപയോഗിക്കുന്നു. 

### ഇരുചക്രവാഹനം
രണ്ടു ചക്രങ്ങൾ കൊണ്ട് മാത്രം ഓടുന്ന വാഹനങ്ങൾ. ഉദാഹരണം : സൈക്കിൾ, ബൈക്കുകൾ മുതലായവ

### ത്രിചക്രവാഹനം
മൂന്ന് ചക്രങ്ങൾ കൊണ്ട് മാത്രം ഓടുന്ന വാഹനങ്ങൾ. ഉദാഹരണം : ഓട്ടോ റിക്ഷ
### നാലുചക്രവാഹനം

നാലു ചക്രങ്ങൾ കൊണ്ട് ഓടുന്ന വാഹനങ്ങൾ. ഉദാഹരണം : കാറുകൾ , ബസുകൾ മുതലായവ.

## വാഹന നിയമം
### രജിസ്ട്രേഷൻ
മോട്ടോർ വെഹിക്കിൾ ആക്റ്റ്,1988 പ്രകാരം, രജിസ്റ്റർ ചെയ്യാത്തവാഹനങ്ങൾ പൊതുസ്ഥലങ്ങളിലോ നിരത്തുകളിലോ മറ്റു സ്ഥലങ്ങളിലോ ഇറക്കുന്നത് നിരോധിച്ചിരിക്കുന്നു. രജിസ്റ്റർ ചെയ്യുന്നതിനായി വാഹനത്തിന്റെ ശരിയായ രേഖകൾ സഹിതം ഉടമ പ്രസ്തുത സർക്കാർ ഓഫീസിൽ ചെല്ലേണ്ടതും, മറ്റു വാഹനങ്ങളിൽ നിന്നു പ്രസ്തുത വാഹനം തിരിച്ചറിയാൻ കഴിയുന്നതും ആയിരിക്കണം. രജിസ്റ്റർ ചെയ്ത വാഹനങ്ങൾ “രജിസ്റ്റർ ചെയ്തിട്ടുണ്ട്” എന്ന ചിഹ്നം നിർദ്ദിഷ്ട സ്ഥലങ്ങളിൽ നിർദ്ദേശപ്രകാരം പ്രദർശി‍പ്പിക്കേണ്ടതും ആണ്.

### ലൈസൻസ്
#### ലൈസൻസിന്റെ ആവശ്യകത
ലൈസൻസില്ലാത്ത ഒരാൾക്ക് പൊതുസ്ഥലങ്ങളിൽ വാഹനം ഓടിക്കുന്നത് നിയമവശാൽ തടഞ്ഞിരിക്കുന്നു. അല്ലാത്തപക്ഷം നിയമത്താൽ അനുശ്രിതമായ ശിക്ഷാനടപടികൾ ആ വ്യക്തിയിന്മേൽ എടുക്കുന്നതായിരിക്കും.
#### ലൈസൻസ് ലഭിക്കുവാനുള്ള പ്രായപരിധി
*55 സിസി യിൽ താഴെ യാന്ത്രികശേഷിയുള്ള ഒരു വാഹനം ഓടിക്കുവാൻ 16 വയസ്സ് തികഞ്ഞിരിക്കണം,മാത്രമല്ല മാതാപിതാക്കൾ പ്രഖ്യാപിതങ്ങൾ ശരിവെക്കുകയും വേണം.
*മോട്ടോർ വാഹനങ്ങൾ ഓടിക്കുന്നതിനായി അപേക്ഷകന് 18 വയസ്സ് പൂർത്തിയാ‍യിരിക്കണം.
*ചരക്കു വാഹനങ്ങൾ ഓടിക്കുന്നതിന് അപേക്ഷകന് 20 വയസ്സ് പൂർത്തിയായിരിക്കണം

### ഗതാഗത നിയമങ്ങൾ (ഇന്ത്യ)
വാഹനങ്ങൾ ഓടിക്കുമ്പോൾ അറിഞ്ഞിരിക്കേണ്ട നിയമങ്ങൾ ഭാരതീയ സർക്കാർ അവലംഭിച്ചിട്ടുണ്ട്. നിർദ്ദിഷ്ട നിയമങ്ങൾ പാലിക്കുന്നത് അപകടങ്ങൾ ഒഴിവാക്കുവാൻ ഉപകരിക്കും. ഈ നിയമങ്ങൾ സംസ്ഥാന തലത്തിൽ പുനർ നിർവചിക്കപ്പെട്ടിരിക്കുന്നു. അതത് സംസ്ഥാനങ്ങളിലെ നിയമങ്ങൾ അതത് സംസ്ഥാനങ്ങളിൽ പാലിക്കേണ്ടതാണ്.

## അവലംബം


വർഗ്ഗം:വാഹനങ്ങൾ
വർഗ്ഗം:വാഹനം
നീലം

[thumb |200px | right | അൾട്രാമറൈൻ നീലം  [ലാപ്പിസ് ലസൂലി|ലാപ്പിസ് ലസൂലിയിൽ നിന്നും നിർമ്മിച്ചത്]]
തുണികൾക്കും മറ്റു ഉരുപ്പടികൾക്കും നീലനിറം നല്കാനുപയോഗിക്കുന്ന വസ്തുക്കളെ പോതുവെ **നീലം** എന്നു പറയുന്നു.  ഇവ പല വിധത്തിലുമുണ്ട്. 
*ധാതുക്കളിൽ നിന്ന് (ഉദാഹരണത്തിന് അൾട്രാമറൈൻ , ഈജിപ്ഷ്യൻ ബ്ളൂ, ചൈനീസ് ബ്ളൂ ) 
*സസ്യങ്ങളിൽ നിന്ന് (ഉദാഹരണത്തിന് -നീലമരിച്ചെടിയിൽ നിന്നുളള ഇന്ഡിഗോ),
*കൃത്രിമമായവ (പ്രഷ്യൻ ബ്ളൂ,, അനിലിൻ ബ്ളൂ, കുമാസ്സി ബ്ളൂ )      

ലാപ്പിസ് ലസൂലി എന്നറിയപ്പെടുന്ന നീലക്കല്ലുകളിൽ   നിന്നും ഉത്പാദിപ്പിക്കപ്പെട്ടിരുന്ന അൾട്രാമറൈൻ (ultramarine)എന്ന കടും നീല നിറം നവോത്ഥാനകാലത്ത് യുറോപ്പിൽ  വളരെ പ്രചാരത്തിലിരുന്നു..  രാസപരമായി  വളരെ കുറഞ്ഞ അളവിൽ ഗന്ധകം കലർന്നിട്ടുളള അലൂമിനിയത്തിന്റേയും സോഡിയത്തിന്റെയുംസിലിക്കേറ്റാണ് അൾട്രാമറൈൻ  (Na8-10Al6Si6O24S2-4). 
. 
thumb |200px | right| കൃത്രിമമായി നിർമ്മിച്ച അൾട്രാമറൈൻ , കടുംനീല നിറം

### പേരിനു പിന്നിൽ
ലാപ്പിസ് ലസൂലി  യുറോപ്പിൽ ലഭ്യമായിരുന്നില്ല.  കടലിനപ്പുറത്തുളള ഏഷ്യയിൽ നിന്ന് ഇറക്കുമതി ചെയ്യപ്പെട്ടതിനാലാവണം ഈ പേര് വീണത് എന്ന് പറയപ്പെടുന്നു.
 ഒരു തൂക്കം കല്ലിൽ നിന്ന് കഷ്ടിച്ച് 3%  അൾട്രാമറൈൻ മാത്രമേ കിട്ടിയിരുന്നുളളു എന്നതിനാൽ വിലയിൽ സ്വർണ്ണത്തിനു തുല്യമായിരുന്നു. ഇന്ന്,  വിപണിയിൽ സുലഭമായുളള പല കൃത്രിമ നീലവർണ്ണങ്ങളിൽ ഒന്നു മാത്രമാണ്  അൾട്രാമറൈൻ.  
 
### രസതന്ത്രം രംഗത്ത്
1830കളിൽ ഗിമേറ്റ്, ഗെംലിൻ എന്ന രണ്ടു രസതന്ത്രജ്ഞർ കൃത്രിമ നീലവുമായി രംഗത്തെത്തി. കവോലിൻ എന്ന കളിമണ്ണിനോടൊപ്പം ആവശ്യാനുസരണം സോഡിയെ സൾഫേറ്റും സോഡിയം നൈട്രേറ്റും ഗന്ധകവും, കരിയും  കൂട്ടി യോജിപ്പിച്ച്  ചൂളക്കു വെച്ചാണ്  അൾട്രാമറൈൻ കൃത്രിമമായി ഉണ്ടാക്കുന്നത്. ചേരുവകളുടെ ഏറ്റക്കുറച്ചിലനുസരിച്ച് നിറഭേദങ്ങളും സാധ്യമാണ്. 
thumb |200px | right | കൃതൃമമായി നിർമ്മിച്ച അൾട്രാമറൈൻ . വയലറ്റ് നിറം

### ഉപയോഗമേഖലകൾ
ഉരുപ്പടികൾക്ക് നിറമേകാനും ചായക്കൂട്ടുകളും പെയിന്റുകളും ഉണ്ടാക്കാനും ഉപയോഗിക്കുന്നു. പലപ്പോഴും തൂവെളളത്തുണികളിലും ചുമരുകളിലും കടലാസുകളിലും പ്ളാസ്റ്റിക്കുകളിലും വെട്ടിത്തിളങ്ങുന്ന വെണ്മ നല്കാനായും  ( optical brightner) ചേർക്കാറുണ്ട്., 

### അവലംബം


വർഗ്ഗം:അലൂമിനിയം സം‌യുക്തങ്ങൾ
വർഗ്ഗം:സിലെക്കേറ്റുകൾ
വർഗ്ഗം:സൾഫൈഡുകൾ
ആലം

thumb | right |ആലം പരൽ
ഇരട്ട സൾഫേറ്റുകളാണ് **ആലങ്ങൾ**. പൊട്ടാസ്യം സൾഫേറ്റും അലൂമിനിയം സൾഫേറ്റും ചേർന്ന ലവണത്തെ പൊട്ടാഷ് ആലം എന്ന് വിളിക്കുന്നു. പൊട്ടാസ്യം സൾഫേറ്റിന് പകരം സോഡിയം സൾഫേറ്റായാൽ സോഡാ ആലമെന്നും (Na2SO4·Al2(SO4)3·24H2O) അമോണിയം സൾഫേറ്റ് ആണെങ്കിൽ അമോണിയം ആലം (NH4Al(SO4)2·12H2O) എന്നും പറയുന്നു. അലൂമിനിയം സൾഫേറ്റിന് പകരം ക്രോമിയം, ഇരുമ്പ് എന്നിവയുടെ സൾഫേറ്റുകളും ഉപയോഗിക്കാറുണ്ട്. ക്രോം ആലം (K2Cr(SO4)2·12H2O) ഇപ്രകാരം നിർമ്മിക്കുന്ന ഒന്നാണ്.
thumb |  ക്രോം ആലം ചേർന്ന ആലം പരൽ. ക്രോം ആലത്തിന്റെ സാന്നിദ്ധ്യം വയലറ്റ് നിറം നൽകുന്നു.

## ആലത്തിന്റെ ഉപയോഗങ്ങൾ

* തുണികളിൽ ചായം ഉറപ്പിച്ച് പറ്റിപ്പിക്കുന്നതിനുള്ള മോർഡന്റായി ആലം ഉപയോഗിക്കുന്നു. ആലത്തിന്റെ ലായനിയിൽ മുക്കിയ ശേഷമാണ് തുണികൾ ചായത്തിൽ മുക്കുന്നത്
* തുകൽ ഊറക്കിടാൻ ആവശ്യമായ  അലൂമിനിയം ഹൈഡ്രോക്സൈഡിന്റെ സ്രോതസ്സായി ആലം ഉപയോഗിക്കാം
* മലിനജല സംസ്കരണം, ജലശുദ്ധീകരണം തുടങ്ങിയവക്ക്
* ഫോം അഗ്നിശമനികൾ നിർമ്മിക്കുന്നതിന് ആലം ഉപയോഗിക്കുന്നു. ആലവും  അലക്കുകാരവും ചേർന്നാൽ പശിമയുള്ള അലൂമിനിയം ഹൈഡ്രോക്സൈഡും കാർബൺ ഡയോക്സൈഡ് വാതകവും ഉണ്ടാകും. കാർബൺ ഡയോക്സൈഡ് കുമിളകൾ വേഗത്തിൽ പൊട്ടിപ്പോകാതെ അലൂമിനിയം ഹൈഡ്രോക്സൈഡ് നോക്കുന്നു.
## നിർമ്മാണ രീതി
അലൂമിനിയം സൾഫേറ്റും പൊട്ടാസ്യം സൾഫേറ്റും മോളാർ അനുപാതത്തിലെടുത്ത് ജലത്തിൽ ലയിപ്പിക്കുന്നു. ഇവ വെവ്വേറെ ചൂടാക്കിയ ശേഷം കലർത്തുക. ഈ മിശ്രിതത്തെ ബാഷ്പീകരിച്ച് ഗാഢത വർദ്ധിപ്പിക്കുന്നു. ഈ ഗാഢമിശ്രിതം തണുക്കുമ്പോൾ പൊട്ടാഷ് ആലത്തിന്റെ വലിയ പരലുകൾ ലഭിക്കുന്നു. ഇത്തരത്തിൽ മറ്റ് ആലങ്ങളും തയ്യാറാക്കാം.

## സദൃശസംയുക്തങ്ങൾ
അലൂമിനിയത്തിനു പകരം ഗാലിയം, ഇൻഡിയം, സ്കാൻഡിയം, ടൈറ്റേനിയം, ക്രോമിയം, ഇരുമ്പ്, കൊബോൾട്ട്, മോളിബ്ഡിനം, റുഥീനിയം, റോഡിയം, ഇറിഡിയം തുടങ്ങിയ ലോഹങ്ങളുടെ ട്രൈവേലന്റ് സൾഫേറ്റുകളും ആലങ്ങൾ ഉണ്ടാക്കുന്നു. ഓർഗാനിക് അമിനുകൾ, ഹൈഡ്രസിൻ തുടങ്ങിയവയുടെ മോണോവേലന്റ് അയോണുകളും ഉപയോഗിക്കാം. സൾഫേറ്റുകളേപ്പോലെത്തന്നെ സെലീനേറ്റുകളും സ്ഥിരതയുള്ള ആലങ്ങൾ ഉണ്ടാക്കുന്നു. ക്രോമേറ്റ്, മോളിബ്ഡേറ്റ്, ടങ്സ്റ്റേറ്റ് എന്നിവയും ആലങ്ങൾ രൂപീകരിച്ചേക്കാം.

വർഗ്ഗം:ലവണങ്ങൾ
വർഗ്ഗം:സൾഫേറ്റുകൾ
വർഗ്ഗം:സൾഫേറ്റ് ഖനിജങ്ങൾ
വർഗ്ഗം:പാരമ്പര്യവൈദ്യം
എക്സ്.എം.എം.എസ്.

ലിനക്സിൽ ലഭ്യമായ വളരെ പ്രശസ്തമായ ഓഡിയോ പ്ലെയറാണ് **എക്സ്.എം.എം.എസ്** (X Multimedia Player). യുണിക്സിന്റെ സ്വഭാവമുള്ള എല്ലാ ഓപ്പറേറ്റിംഗ് സിസ്റ്റത്തിലും ഇത് പ്രവർത്തിക്കും. വിൻആമ്പിന്റെതിനു സാദൃശ്യമുള്ള ഒരു ഇന്റർഫേസാണിതിന് ഉള്ളത്.
## ചരിത്രം
1997 നവംബറിൽ പീറ്ററും മൈക്കൽ ആൽമും ചേർന്ന് എക്സ്എംഎംഎസ് ആദ്യം എഴുതിയത് *X11Amp* എന്നാണ്.ആ വർഷം മെയ് മാസത്തിൽ ആദ്യമായി പുറത്തിറങ്ങിയ വിനാമ്പിനോട് സാമ്യമുള്ള തരത്തിലാണ് നിർമ്മിച്ചത്. അതുപോലെ, വിനാമ്പ് 2 "ക്ലാസിക്" സ്‌കിന്നുകൾ പുറത്തിറങ്ങിയതുമുതൽ എക്സ്എംഎംഎസ് പിന്തുണയ്ക്കുന്നു. പ്രോഗ്രാമിന്റെ സോഴ്‌സ് കോഡിലേക്ക് ആക്‌സസ്സ് നൽകാത്ത ലൈസൻസിന് കീഴിലാണ് യഥാർത്ഥ പതിപ്പ് നിർമ്മിച്ചതെങ്കിലും, അത് ഇപ്പോൾ ജിപിഎൽ-2.0 അല്ലെങ്കിൽ അതിന് കീഴിലാണ് റിലീസ് ചെയ്യുന്നത്. 
## ജാലകങ്ങൾ
thumb | left |500px |  എക്സ്.എം.എം.എസ് ജാലകങ്ങൾ
മൂന്ന് ജാലകങ്ങളാണ് ഇതിന് പ്രധാനമായും ഉള്ളത്. ഓഡിയോ പ്ലയർ നിയന്ത്രിക്കാനുള്ള സംവിധാനങ്ങൾ ഉള്ള ജാലകമാണ് പ്രധാനം. ശബ്ദത്തിന്റെ ആവൃത്തി വിന്യാസം നിയന്ത്രിക്കാനുള്ള ഗ്രാഫിക്ക് ഈക്വലൈസർ ആണ് മറ്റൊരു ജാലകം. ഇത് കൂടാതെ ഇതിൽ പാടുന്ന ഫയലുകളും അതിലെ വിവരങ്ങളും ദർശിക്കാനുള്ള പ്ലെ ലിസ്റ്റ് ജാലകവും കൂടെയുണ്ട്. 
## അവലംബം
വർഗ്ഗം:സ്വതന്ത്ര ഓഡിയോ സോഫ്റ്റ്‌വെയറുകൾ
വർഗ്ഗം:ലിനക്സിലെ മീഡിയാപ്ലെയറുകൾ
വർഗ്ഗം:സ്വതന്ത്ര മീഡിയാപ്ലെയറുകൾ
വർഗ്ഗം:സി ഭാഷയിൽ പ്രോഗ്രാം ചെയ്ത സ്വതന്ത്രസോഫ്റ്റ്‌വെയർ
ക്യൂബിറ്റൽ ടണൽ സിൻഡ്രോം

കൂടുതൽ സമയം സെൽ ഫോൺ ഉപയോഗിക്കുന്നവർക്കുണ്ടാകുന്ന രോഗമാണ് **ക്യൂബിറ്റൽ ടണൽ സിൻഡ്രോം**.
## രോഗ ലക്ഷണങ്ങൾ
അൾനർ നാഡീകോശങ്ങളുടെ(ulnar nerve) സങ്കോചം വഴി കൈതണ്ടയിലുണ്ടാകുന്ന മരവിപ്പോ വിങ്ങലോ വേദനയോ ആണ് രോഗലക്ഷണങ്ങൾ.ഫോൺ സംഭാഷണം കൂടുതലാകുന്നതാണ് പ്രധാന കാരണം.

## പുറംകണ്ണികൾ
* http://www.eatonhand.com/hw/hw007.htm
* http://www.plasticsurgery4u.com/procedure_folder/cubital_tunnel.html 

വർഗ്ഗം:രോഗങ്ങൾ
വെള്ളം (വിവക്ഷകൾ)

*വെള്ളം - ജലത്തിന്റെ ഒരു പര്യായ പദം. ജലം എന്നാണു് സാഹിത്യത്തിലും മറ്റും കൂടുതലുപയോഗിക്കുന്നതെങ്കിലും മലയാളികൾ നിത്യജീവിതത്തിൽ കൂടുതലുപയോഗിക്കുന്നതു് വെള്ളം എന്ന പദമാണു്. 
*വെള്ളം (സംഖ്യ) - സങ്കല്പാതീതമെന്നു പറയാവുന്നതും സാമാന്യരീതിയിൽ എണ്ണിത്തീർക്കുവാൻ പ്രയാസവുമുള്ളതുമായ സംഖ്യകളെ സൂചിപ്പിക്കാൻ വെള്ളം എന്ന പദം പ്രാചീന കേരളത്തിൽ ഉപയോഗിച്ചിരുന്നു. 
*വെള്ളം - ഹരിഹരൻ സംവിധാനം ചെയ്ത്, 1985ൽ പ്രദർശനത്തിനെത്തിയ മലയാള ചലച്ചിത്രം
ഖതു ശ്യാംജി ക്ഷേത്രം

രാജസ്ഥാനിലെ ശേഖാവതി ജില്ലയിൽ സ്ഥിതിചെയ്യുന്ന അതിപ്രശസ്തമായ ക്ഷേത്രമാണ് **ഖതു ശ്യാംജി ക്ഷേത്രം** . ഭീമൻറെ കൊച്ചുമകനും ഘടോൽകചന്റെ പുത്രനുമായ ബാർബാരികയെയാണ് ഇവിടെ ശ്യാമവർണനായി ആരാധിക്കുന്നത്. കലിയുഗത്തിൽ കൃഷ്ണനായി ആരാധിക്കപ്പെടുമെന്ന് ബാർബാരികയ്ക്ക് കൃഷ്ണനിൽ നിന്ന് മഹാഭാരത കാലത്ത് അനുഗ്രഹം ലഭിച്ചിരുന്നു. ശ്യാമവർണൻറെ ശിരോഭാഗം ഖതുവിലും ബാക്കി ഉടൽ ഭാഗം സമീപസ്ഥലമായ റിംഗൂസിലും ആരാധിക്കപ്പെടുമെന്നായിരുന്നു അനുഗ്രഹം.

## ചരിത്രം
അതിപുരാതനമാണ് ശ്യാംജി ക്ഷേത്രം. 1679ൽ ഔറംഗസീബിൻറെ ഭരണകാലത്ത് ഈ ക്ഷേത്രം നശിപ്പിക്കപ്പെട്ടു എന്ന് ചരിത്രകാരനായ ഝബർമാൽ ശർമ്മ അഭിപ്രായപ്പെടുന്നു. തുടർന്ന് ഇപ്പോഴത്തെ ക്ഷേത്രം 1720 ൽ പണികഴിപ്പിച്ചതാണെന്നും ചരിത്രകാരൻമാർ പറയുന്നു.   

## അവലംബം

വർഗ്ഗം:രാജസ്ഥാനിലെ ക്ഷേത്രങ്ങൾ
കോലഞ്ചേരി

കേരള സംസ്ഥാനത്ത് എറണാകുളം ജില്ലയിലെ കുന്നത്തുനാട് താലൂക്കിൻ്റെ ഹൃദയഭാഗത്തെ ഒരു വളരെവികസിതമായ പട്ടണമാണ്‌ **കോലഞ്ചേരി**.   കോലഞ്ചേരി പള്ളി സ്ഥാപിതമായതിനൊടുകൂടിയാണ് ഈ സ്ഥലനാമം ഉണ്ടായത്.

കൊച്ചിയെയും മധുരയെയും ബന്ധിപ്പിക്കുന്ന ദേശീയപാത 49 കോലഞ്ചേരിയിലൂടെ കടന്നുപോകുന്നു. കൊച്ചി നഗരത്തിൽ നിന്നും 27 കി.മീറ്റർ കിഴക്കുമാറി തൃപ്പൂണിത്തുറയ്ക്കും മൂവാറ്റുപുഴയ്ക്കും ഇടയ്ക്കായാണ് കോലഞ്ചേരി സ്ഥിതിചെയ്യുന്നത്. പിറവം, കൂത്താട്ടുകുളം, തിരുവാങ്കുളം, പെരുമ്പാവൂർ, പുത്തൻകുരിശ് തുടങ്ങിയ ചെറുപട്ടണങ്ങൾ കോലഞ്ചേരിയുടെ സമീപസ്ഥലങ്ങളാണ്. കോലഞ്ചേരി ഐക്കരനാട്, പൂത്രിക്ക പഞ്ചായത്തുകൾ ഉൾപ്പെടുന്ന പ്രദേശമാണ്.

കുറച്ചുവർഷങ്ങൾക്ക് മുൻപുവരെ ഒരു പള്ളിയും ചിലസ്കൂളുകളും ഒരു സിനിമാ തീയറ്ററും മാത്രമുള്ള ഒരു ചെറിയ പട്ടണമായിരുന്ന കോലഞ്ചേരി ഇന്ന് അതിദ്രുതം വളരുന്ന റിയൽ എസ്റ്റേറ്റ് ബിസിനസ്സിന്റെയും കൊച്ചി നഗരത്തിന്റെ വളർച്ചയുടെഭാഗമായും "നഗരത്തിന്റെ എല്ലാ സൌകര്യങ്ങളുമുൾക്കൊള്ളുന്ന ഗ്രാമമായി" മാറിയിരിക്കുന്നു. 1967 -ൽ സ്ഥാപിതമായ മലങ്കര ഓർത്തഡോക്സ് സിറിയൻ പള്ളി മെഡിക്കൽ മിഷൻ ഇന്ന് മെഡിക്കൽ - പാരാമെഡിക്കൽ കോഴ്സുകൾ നടത്തുന്ന മെഡിക്കൽ കോളേജ് ആണ്. സെന്റ് പീറ്റേഴ്സ് പള്ളി, സെന്റ് പീറ്റേഴ്സ് കോളേജ്, തോന്നിക്ക ശ്രീമഹാദേവക്ഷേത്രം തുടങ്ങിയവ കോലഞ്ചേരിയിലെ പ്രധാന സ്ഥാപനങ്ങളാണ്.  ശ്രദ്ധേയമായ സസ്യശാസ്ത്ര ഗവേഷണ കേന്ദ്രവുമാണ് സെന്റ് പീറ്റേഴ്സ് കോളേജ്.

## നാമോൽപ്പത്തി
കോലഞ്ചേരി എന്ന നാമത്തിന് പിന്നിൽ പല ചരിത്രങ്ങൾ പറയപ്പെടുന്നു.

കോലഞ്ചേരിയിൽ സ്ഥിതിചെയ്യുന്ന ശ്രീ തോന്നിക്കാ മഹാദേവ ക്ഷേത്രത്തിലെ കോലം ക്ഷേത്രത്തിലേക്ക് കൊണ്ടുപോകുന്നവഴി ഈ കോലഞ്ചേരിയിൽ ഇറക്കി വിശമിക്കുമായിരുന്നു എന്നും ആ കോലം ചാരിയ സ്ഥലം പിന്നീട് കോലഞ്ചേരി ആയി മാറി എന്ന് പറയപ്പെടുന്നു.
	
ഏ. ഡി. 345ൽ ക്നായിത്തൊമ്മൻ്റെ കൂടെ 'സിറിയയിൽ നിന്ന് വന്നവർ' എന്ന് അറിയപ്പെട്ടിരുന്ന ഒരു കുടുംബക്കാർ വ്യാപാര കേന്ദ്രമായ കോഴഞ്ചേരിയിൽ വന്ന് താമസിച്ചിരുന്നു. ഈ കുടുംബത്തിൻ്റെ ഒരു ശാഖ കണ്ടനാട്ടും അവിടെനിന്ന് പിന്നീട് എളംകുളത്തും വ്യാപാര സംബന്ധമായി താമസമുറപ്പിച്ചു. ഈ കുടുംബക്കാർ കോഴഞ്ചേരിയിൽ നിന്ന് വന്നവരായതിനാൽ ഇവരുടെ കുടുംബപ്പേർ ലോപിച്ച് പിൽക്കാലത്ത് 'കോലഞ്ചേരി കുടുംബക്കാർ' എന്ന പേരിൽ അറിയപ്പെട്ടു. കോലഞ്ചേരി കുടുംബക്കാർ സ്ഥാപ്പിച്ചതിനാലാണ് പള്ളിക്ക് കോലഞ്ചേരിപ്പളളി എന്ന് പേരുണ്ടായത്. ഈ പള്ളിയുടെ പേരിൽ നിന്നാണ് ഈ സ്ഥലനാമം ഉണ്ടായതെന്നും പറയപ്പെടുന്നു.

## പ്രധാന സ്ഥാപനങ്ങൾ
*യാക്കബായ സിറിയൻ ചർച്ച്
*മെഡിക്കൽ കോളേജ് ആശുപത്രി  
*പാട്രിയാർക്കൽ സെന്റർ, പുത്തൻകുരിശ്
*കോലഞ്ചേരി വലിയ പള്ളി
*സെന്റ് പീറ്റേഴ്സ് കോളേജ് ഇൻഡോർ സ്റ്റേഡിയം
*സെന്റ് പീറ്റേഴ്സ് കോളേജ്
*സെന്റ് പീറ്റേഴ്സ് ടീച്ചേഴ്സ് ട്രെയിനിംഗ് ഇൻസ്റ്റിറ്റ്യൂട്ട്
*ശ്രീനാരായണ ഗുരുകുലം എഞ്ചിനീയറിംഗ് കോളേജ്
*തോന്നിക്ക ശ്രീമഹാദേവക്ഷേത്രം
*ഇന്ത്യാ പെന്തക്കോസ്ത് ദൈവസഭ - ബെഥേൽ, കോലഞ്ചേരി

## അവലംബം


വർഗ്ഗം:എറണാകുളം ജില്ലയിലെ പട്ടണങ്ങൾ
ചിത്രകൂട്, മദ്ധ്യപ്രദേശ്

മധ്യപ്രദേശിലെ  സത്ന ജില്ലയിലെ ഒരു പട്ടണമാണ് **ചിത്രകൂട്** (IAST: Chitrakoot, Sanskrit:  चित्रकूट). ഇത് സാംസ്കാരികവും, മതപരവുമായി വളരെ പ്രാധാന്യമുള്ള ഒരു ഉത്തരേന്ത്യൻ പട്ടണമാണ്. ഹിന്ദു പുരാ‍ണങ്ങളിൽ പറയുന്ന ധാരാളം ക്ഷേത്രങ്ങൾ സ്ഥിതി ചെയ്യുന്ന ഒരു പട്ടണവുമാണിത്.

ഇവിടേക്ക് അമാവാസി, ദീപാവലി, പൌർണ്ണമി, മകര സംക്രാന്തി, രാമനവമി എന്നീ വിശേഷദിവസങ്ങളിൽ ധാരാളം ഹിന്ദു ഭക്തർ എത്തിച്ചേരാറുണ്ട്.

## ഭൂമിശാസ്ത്രം
ചിത്രകൂട് എന്ന വാക്കിന് *‘അത്ഭുതങ്ങളുടെ കുന്നുകൾ‘*  എന്ന അർത്ഥമാണ്. വടക്കെ വിന്ധ്യ പർവ്വതനിരകളിലാണ് ഈ പട്ടണം നിലകൊള്ളുന്നത്. ചിത്രകൂട പ്രദേശം ഉത്തർപ്രദേശിലെ ചിത്രകൂട ജില്ലയിലും, മധ്യപ്രദേശിലെ സത്ന ജില്ലയിലും കൂടി പരന്നു കിടക്കുന്നു. ചിത്രകൂട ജില്ല ഉത്തർപ്രദേശിൽ നിലവിൽ  വന്നത് 4 സെപ്റ്റംബർ 1998 നാണ്.

## അവലംബം

## പുറത്തേക്കുള്ള കണ്ണികൾ
* MP Tourism map
* Chitrakoot Photo Gallery 
* Places to see Chitrakut

വർഗ്ഗം:മധ്യപ്രദേശിലെ പട്ടണങ്ങൾ
വർഗ്ഗം:രാമായണത്തിലെ സ്ഥലങ്ങൾ
ഇന്ത്യയിലെ പ്രധാനനഗരങ്ങളുടെ പട്ടിക

ഇന്ത്യയിലെ പ്രധാന നഗരങ്ങളും അവിടുത്തെ ഏകദേശ ജനസംഖ്യകണക്കും താഴെ പറയുന്നു. 

## കുറിപ്പുകൾ

## അവലംബം
*  "India - largest cities (per geographical entity)", ''World Gazetter'' last accessed February 20, 2009.
* Indian Census
*Archives from the India Census, 2001
* World's most populous cities

വർഗ്ഗം:ഇന്ത്യയിലെ പട്ടണങ്ങൾ
വി.എം. താർകുണ്ഡെ

മനുഷ്യാവകാശത്തിനും സാമൂഹിക നീതിക്കുംമായി പോരാടിയ ഭാരതത്തിലെ ഒരു രാഷ്ട്രീയ പ്രവർത്തകനായിരുന്നു  **വി.എം. താർകുണ്ഡെ** എന്ന **വിതൽ മഹാദിയോ താർകുണ്ഡെ** (ജൂലൈ 3, 1909 - മാർച്ച് 22, 2004).

## ജീവിതരേഖ

1931 ൽ ലണ്ടനിൽനിന്ന് ബാരിസ്റ്റർപട്ടം കരസ്ഥമാക്കി ഇന്ത്യയിലേക്ക് തിരിച്ചുവന്ന താർകുണ്ഡെ പൂനെയിൽ അഭിഭാഷകനായി പരിശീലനം തുടങ്ങി. കോൺഗ്രസ്സിന്റെ സോഷ്യലിസ്റ്റ്  ഘടകമായിരുന്ന കോൺഗ്രസ്സ് സോഷ്യലിസ്റ്റ് പാർട്ടിയിൽ ചേർന്നു പ്രവർത്തിക്കാൻ തുടങ്ങിയതും ഇക്കാലത്തായിരുന്നു. എം.എൻ. റൊയുമായി വളരെ അടുത്ത ബന്ധമാണ്‌ താർകുണ്ഡെക്കുണ്ടായിരുന്നത്.1940 ൽ  കോൺഗ്രസ്സ് വിട്ട താർകുണ്ഡെ എം.എൻ റോയ് സ്ഥാപിച്ച  റാഡിക്കൽ ഡെമോക്രാക്റ്റിക് പാർട്ടിയുമായി ബന്ധപ്പെട്ടു പ്രവർത്തിക്കാൻ തുടങ്ങി.1944 ൽ അതിന്റെ ജനറൽ സെക്രട്ടറിയായി.ഈ സംഘടന പിന്നീട് പിരിച്ചുവിടുകയായിരുന്നു.1948 ൽ താർകുണ്ഡെ ബോംബെ ഹൈക്കോടതിയിൽ അഭിഭാഷകനായി പരിശീലനം തുടങ്ങി.1957 ൽ ബോംബെ ഹൈക്കോടതിയുടെ ബെഞ്ചിലേക്ക് ഉയർത്തപ്പെട്ടു.

## മനുഷ്യാവകാശ പ്രവർത്തനം

1969 ൽ ഇന്ത്യൻ റാഡിക്കൽ ‘’ഹ്യൂമനിസ്റ്റ് അസോസ്സിയേഷൻ’’ എന്ന സംഘടന രൂപവത്കരിച്ച താർകുണ്ഡെ  അതേ വർഷം തന്നെ ബോംബെ ഹൈക്കോടതിയിലെ അഭിഭാഷക ജോലിയിൽനിന്ന്  സ്വമേധയാ വിരമിച്ചു. പിന്നീട് സുപ്രീം കോടതിയിൽ അഭിഭാഷകനായി പരിശീലനം തുടങ്ങി.അവിടെ അദ്ദേഹം കൂടുതൽ പ്രാധാന്യം കൊടുത്തത് പൊതു താത്പര്യ ഹരജികൾക്കായിരുന്നു. പലപ്പോഴും വളരെ കുറഞ്ഞ ഫീസ് നിരക്കിലോ ഫീസില്ലാതയോ ഈ കേസുകൾ അദ്ദേഹം നടത്തി. ഭരണഘടനാപരമായ കേസുകളിലും അദ്ദേഹം പ്രത്യാക താത്പര്യമെടുത്തു.പ്രായം തൊണ്ണൂറിനോടടുക്കുന്നത് വരെ താർകുണ്ഡെ അഭിഭാഷകനായി ജോലിചെയ്തു.*റാഡിക്കൽ ഹ്യൂമനിസ്റ്റ്* എന്ന പ്രസിദ്ധീകരണത്തിന്റെ പത്രാധിപരായും താർകുണ്ഡെ പ്രവർത്തിച്ചു.അടിയന്തരാവസ്ഥക്കാലത്ത് ജയപ്രകാശ് നാരായണനുമായി വളരെ അടുത്തു ബന്ധപ്പെട്ടു പ്രവർത്തിച്ചു.സർക്കാറിതര സംഘടനകളായ സിറ്റിസൺ ഫോർ ഡെമോക്രസി,പീപ്പിൾസ് യൂനിയൻ ഫോർ സിവൽ ലിബർട്ടീസ് (PUCL), ഫോറം ഫോർ ഡെമോക്രസി ആൻഡ് കമ്മ്യുണൽ അമിറ്റി (FDCA) എന്നീ സംഘടനകളെ നയിക്കുകയോ അവയിൽ സജീവമായ പങ്കാളിത്തം വഹിക്കുകയോ ചെയ്തു.സിറ്റിസൺസ് ജസ്റ്റീസ് കമ്മിറ്റി എന്ന സംഘടനയിലൂടെ സിക്ക് വിരുദ്ധ കലാപം, പഞ്ചാബ്, കാശ്മീർ, വടക്കുകിഴക്കൻ സംസ്ഥാനങ്ങൾ എന്നിവിടങ്ങളിലെ മനുഷ്യാവകാശ ലംഘനങ്ങൾ എന്നീ വിഷയങ്ങളിലും താർകുണ്ഡെ സജീവമായി ഇടപെടുകയുണ്ടായി.

## പുറത്തേക്കുള്ള കണ്ണികൾ
* People's Union for Civil Liberties
* Indian Radical Humanist Association
* Prashant Bhushan: V. M. Tarkunde: father of civil liberties in India

വർഗ്ഗം:1909-ൽ ജനിച്ചവർ
വർഗ്ഗം: 2004-ൽ മരിച്ചവർ
വർഗ്ഗം:ജൂലൈ 3-ന് ജനിച്ചവർ
വർഗ്ഗം:മാർച്ച് 22-ന് മരിച്ചവർ

വർഗ്ഗം:മനുഷ്യാവകാശപ്രവർത്തകർ
വർഗ്ഗം:ഇന്ത്യയിലെ ന്യായാധിപന്മാർ
വായനദിനം

**1996** മുതൽ കേരള സർക്കാർ ജൂൺ 19 **വായന ദിനമായി** ആചരിക്കുന്നു. ജൂൺ 19 മുതൽ 25 വരെയുള്ള ഒരാഴ്ച വായനവാരമായും കേരളാ വിദ്യാഭ്യാസ വകുപ്പ് ആചരിക്കുന്നു. കേരള ഗ്രന്ഥശാലാ സംഘത്തിന്റെ ഉപജ്ഞാതാവും പ്രചാരകനുമായിരുന്ന  പി.എൻ. പണിക്കരുടെ ചരമദിനമാണ് **ജൂൺ 19**. കേരള സർക്കാർ 1996 മുതൽ അദ്ദേഹത്തിന്റെ ചരമദിനം വായനദിനമായി ആചരിക്കുന്നു. സ്കൂളുകളിൽ ഇ-റീഡിങ് പ്രചരിപ്പിയ്ക്കുവാനായി  റീഡിങ് ക്ലബ്ബുകളും ഐ.ടി. ക്ലബ്ബുകളും ഇലക്ട്രോണിക് ക്ലബ്ബുകളും ആരംഭിയ്ക്കാൻ  ഈ സമയം വിനിയോഗിയ്ക്കുന്നു. 2017 മുതൽ ഈ ദിനം ദേശീയ വായനദിനമായി ആചരിക്കുന്നു.

## പി.എൻ. പണിക്കരും ഗ്രന്ഥശാലാ പ്രസ്ഥാനവും

കൂട്ടുകാർക്കൊപ്പം വീടുകൾ കയറി പുസ്തകങ്ങൾ ശേഖരിച്ച്‌ ജന്മനാട്ടിൽ 'സനാതനധർമം' വായനശാല ആരംഭിച്ചാണ് പി.എൻ. പണിക്കർ ഗ്രന്ഥശാലാ പ്രസ്ഥാനം ആരംഭിക്കുന്നത്. കേരളത്തിലുടനീളം സഞ്ചരിച്ച് "വായിച്ചു വളരുക; ചിന്തിച്ച് വിവേകം നേടുക" എന്ന് അദ്ദേഹം കുട്ടികളോട് ആഹ്വാനം ചെയ്തു. 1945 സെപ്റ്റംബറിൽ തിരുവിതാംകൂർ ഗ്രന്ഥശാല സമ്മേളനം സംഘടിപ്പിച്ചു.1947-ൽ ഗ്രന്ഥശാലാസംഘം രജിസ്റ്റർ ചെയ്തു. 1949 ജൂലൈയിൽ ഇതിന്റെ പേര് തിരു-കൊച്ചി ഗ്രന്ഥശാലസംഘം എന്നാക്കി. 1958-ൽ കേരള ഗ്രന്ഥശാലാസംഘം ഉണ്ടായി. ഗ്രന്ഥശാല ഇല്ലാത്ത ഒരു ഗ്രാമവും കേരളത്തിലുണ്ടാവരുതെന്ന് അദ്ദേഹം ആഗ്രഹിക്കുകയും അതിനായി  പ്രവർത്തിക്കുകയും ചെയ്തു.

**നിരക്ഷരതാനിർമാർജ്ജനം**

നിരക്ഷരതാനിർമാർജ്ജനത്തിനായി 1977-ൽ  കേരള  അനൗപചാരിക വിദ്യാഭാസ വികസന സമിതിക്ക്  (KANFED : കാൻഫെഡ്:: Kerala  Non formal  Education)  രൂപം നൽകി. 1970  നവംബർ -ഡിസംബർ മാസങ്ങളിൽ പാറശ്ശാല മുതൽ കാസർഗോഡ് വരെ പണിക്കരുടെ നേതൃത്വത്തിൽ  കാൽനടയായി നടത്തിയ സാംസ്കാരിക ജാഥ കേരള ചരിത്രത്തിലെ പ്രധാന  ഏടുകളിലൊന്നാണ്. *വായിച്ചു വളരുക, ചിന്തിച്ചു വിവേകം നേടുക* എന്നതായിരുന്നു ജാഥയുടെ മുദ്രാവാക്യം.

## അവലംബം
* 2011  ജൂൺ 17 ലെ  മലയാളമനോരമ ദിനപത്രം, കൊച്ചി എഡിഷൻ    

## പുറം കണ്ണികൾ
*ഇന്ന് വായനാദിനം

വർഗ്ഗം:കേരളത്തിലെ വിശേഷദിനങ്ങൾ
ഇന്ത്യയിലെ ഏറ്റവും ജനസംഖ്യയുള്ള നഗരങ്ങൾ

2008 ഓടെ ഇന്ത്യയിലെ ഏറ്റവും ജനത്തിരക്കേറിയ 100 നഗരങ്ങളുടെ പട്ടിക താഴെ പറയുന്നു. ജനസംഖ്യ കൂടുതലുള്ളതനുസരിച്ച് തിരിച്ചിരിക്കുന്നു.

## പട്ടിക

## അവലംബം

## ഇത് കൂടി കാണുക

* ഇന്ത്യയിലെ പ്രധാനനഗരങ്ങളുടെ പട്ടിക‎‎

വർഗ്ഗം:ഇന്ത്യയിലെ പട്ടണങ്ങൾ
മുസ്തഫ അക്കാദ്

സിറിയൻ - അമേരിക്കൻ ചലച്ചിത്ര നിർമ്മാതാവും സം‌വിധായകനുമായിരുന്നു **മുഹമ്മദ് അക്കാദ്** (ജൂലൈ 1,1930-നവംബർ 11,2005)."മുഹമ്മദ്, മെസഞ്ചർ ഓഫ് ഗോഡ്" ,*ലയൺ ഓഫ് ഡെസർട്ട്* എന്നീ ചലച്ചിത്രങ്ങളുടെ സം‌വിധായകൻ " ഹല്ലോവീൻ" എന്ന ചലച്ചിത്ര സീരീസിന്റെ നിർമ്മാതാവ് എന്നീ നിലകളിലൂടെയാണ്‌ അക്കാദ് കൂടുതൽ ശ്രദ്ധിക്കപ്പെട്ടത്. 2005 ൽ ജോർഡാന്റെ തലസ്ഥാനമായ അമ്മാനിൽ അൽ-ഖൊയ്ദ നടത്തിയ ബോംബ് സ്‌ഫോടനത്തിൽ അക്കാദും അദ്ദേഹത്തിന്റെ മകളും കൊല്ലപ്പെട്ടു.

## ജീവിത രേഖ
സിറിയയിലെ അലിപ്പോയിലാണ്‌ അക്കാദ് ജനിച്ചത്.പിതാവ് നൽകിയ ഇരുനൂറ് ഡോളറും ഒരു ഖുർ‌ആൻ പ്രതിയുംകൊണ്ട് ചലച്ചിത്ര സം‌വിധാനവും നിർമ്മാണവും പഠിക്കാൻ അമേരിക്കയിലേക്ക് പോയ അക്കാദ് അവിടെ യൂനിവേഴ്സിറ്റി ഓഫ് കാലിഫോർണിയ അറ്റ് ലോസ്സാഞ്ചൽസിൽ ചേർന്നു. പിന്നീട് മാസ്റ്റ്ർ ബിരുദപഠനത്തിനായി സതേൺ കാലിഫോർണിയ സർ‌വ്വകലാശാലയിലും ചേർന്നു പഠിച്ചു.അവിടെ വെച്ചാണ്‌ സം‌വിധായകനായ സാം പെക്കിൻഫയെ കണ്ടുമുട്ടുന്നത്.പെക്കിൻഫ അക്കാദിന്റെ ഹോളിവുഡ് ചലച്ചിത്ര രംഗത്തെ വഴികാട്ടിയും ഉപദേശകനുമായിരുന്നു.

## ചലച്ചിത്ര ജീവിതം
1976 ലാണ്‌ മുഹമ്മദ് അക്കാദ് "മുഹമ്മദ്, മെസഞ്ചർ ഓഫ് ഗോഡ്"എന്ന ചലച്ചിത്രം ഒരുക്കുന്നത്. ഈ ചിത്രത്തിന്റെ സം‌വിധാനവും നിർമ്മാണവും നിർ‌വ്വഹിച്ചത് അക്കാദ് തന്നെയായിരുന്നു.ആന്റണി ക്വിൻ, ഐറിൻ പാപാസ് എന്നിവർ ഈ ചിത്രത്തിൽ വേഷമിടുന്നു.ഈ ചിത്രം നിർമ്മിക്കുന്നതിന്‌ മുമ്പ് അക്കാദ് ഇസ്ലാമിക പണ്ഡിതന്മാരുമായി ചർച്ച നടത്തിയിരുന്നു.ഇസ്ലാമിനോടും മുഹമ്മദിനെ ചിത്രീകരിക്കുന്നതിൽ അതുപുലർത്തുന്ന കാഴ്ചപ്പാടിനോടും പരമാവധി ആദരം പുലർത്താൻ അക്കാദ് ശ്രമിച്ചു. 
ഇസ്ലാമിക ലോകവും പടിഞാറൻ ലോകവും തമ്മിലുള്ള വിടവിനെ ബന്ധിപ്പിക്കുന്ന ഒരു പാലമായിട്ടാണ്‌ അക്കാദ് ഈ ചിത്രത്തെ കണ്ടത്.1976 ലെ ഒരു അഭിമുഖത്തിൽ അദ്ദേഹം പറഞ്ഞു:ഒരു പാശ്ചാത്യ രാജ്യക്കാരനായ മുസ്ലിം എന്ന നിലയിൽ ഇസ്ലാമിനെ കുറിച്ച സത്യം വെളിപ്പെടുത്താൻ ഞാൻ ബാധ്യസ്ഥനാണ്‌ എന്ന് തോന്നി.എഴുനൂറ് മില്ല്യൻ ജനങ്ങൾ പിന്തുടരുന്ന ഒരു മതമായിട്ടും അതിനെകുറിച്ച് ഇപ്പോഴും ജനങ്ങൾക്ക് കാര്യമായൊന്നുമറിയില്ല.

1978 ലാണ്‌  "ഹല്ലോവീൻ" എന്ന ചലച്ചിത്ര പരമ്പര അക്കാദ് നിർമ്മിക്കുന്നത്. ചുരുങ്ങിയ ചെലവിൽ നിർമ്മിച്ച ഈ പരമ്പര വൻ വരുമാനമാനം ഉണ്ടാക്കി.

1980 ൽ‌ "ലയൺ ഓഫ് ഡെസെർട്ട്" സം‌വിധാനം ചെയ്തു. ലിബിയൻ മരുഭൂമയിൽ ഇറ്റലിയിലെ മുസോളിനിയുടെ സൈന്യത്തിനെതിരെ പോരാടിയ ഉമർ മുഖ്താർ എന്ന പോരാളിയുടെ ജീവിത കഥയായിരുന്നു ഈ ചിത്രം.ആന്റണി ക്വിൻ,ഐറിസ് പാപാസ് എന്നിവരോടൊപ്പം ഒലിവർ റീഡ്,റോഡ് സ്റ്റീഗർ,ജോൺ ഗീൽഗുഡ് എന്നിവരും ഈ ചിത്രത്തിൽ അഭിനയിച്ചു. ചലച്ചിത്ര നിരൂപകരുടെ പ്രശംസ നേടിയ ചിത്രമായിരുന്നെങ്കിലും ചിലരുടെ ദുഷ്പ്രചരണം കാരണം വാണിജ്യവിജയം നേടുന്നതിൽ ഈ ചിത്രം പരാജയപ്പെട്ടു.

മരണപ്പെടുന്നതിന്‌ മുമ്പ് കുരിശുയുദ്ധത്തെ കുറിച്ചും അതിനെതിരെ പോരാടിയ സലാഹുദ്ദീൻ അയ്യൂബിയെ കുറിച്ചുമുള്ള ഒരു ചിത്രത്തിന്റെ പണിപ്പുരയിലായിരുന്നു അക്കാദ്

## മരണം
2005 നവംബർ 11ന്‌ അമ്മാനിൽ അൽ ഖാഇദ നടത്തിയ ബോംബിങ്ങിലാണ്‌ അക്കാദ് മരണമടഞ്ഞത്. അദ്ദേഹത്തിനപ്പോൾ എഴുപത്തഞ്ച് വയസ്സുണ്ടായിരുന്നു.
അക്കാദിനൊപ്പം മുപ്പത്തിനാലു വയസ്സായ തന്റെ മകൾ റിമാ അക്കാദ് മോൺലയും കൊല്ലപ്പെട്ടു.ഇരുവരും അമ്മാനിലെ ഗ്രാൻഡ് ഹയ്യാത്ത് ഹോട്ടലിന്റെ ലോബിയിലാരിക്കുമ്പോഴാണ് ചാവേർ ബോംബാക്രമണമുണ്ടായത്.
## അവലംബം

## പുറം കണ്ണികൾ
* 
* Aljazeera. Firas Al-Atraqchi. An Arab American director's legacy
* Juan Cole. The Strange Death of Moustapha Akkad
*   The Telegraph. Moustapha Akkad 

വർഗ്ഗം:ഇംഗ്ലീഷ് ചലച്ചിത്ര സംവിധായകർ
വർഗ്ഗം:അമേരിക്കൻ ചലച്ചിത്രസംവിധായകർ
വർഗ്ഗം:1930-ൽ ജനിച്ചവർ
പാനിപ്പത്ത്

ഹരിയാന സംസ്ഥാനത്തെ ഒരു പുരാതന ചരിത്ര നഗരമാണ് **പാനിപ്പത്ത്**   (). ഇത് പാനിപ്പത്ത് ജില്ലയിൽ പെടുന്ന സ്ഥലമാണ്. ഇന്ത്യയുടെ തലസ്ഥാന നഗരിയായ ഡെൽഹിയിൽ നിന്ന് 90&nbsp;km ദൂരത്തിലാണ് ഈ നഗരം സ്ഥിതി ചെയ്യുന്നത്. ദേശീയപാത-1 പാനിപ്പത്തിലൂടെ കടന്നുപോകുന്നു.ഇന്ത്യയുടെ നെയ്ത്തുപട്ടണം എന്ന് പാനിപ്പത്ത് അറിയപ്പെടുന്നു. 

ഇന്ത്യചരിത്രത്തിലെ മൂന്ന് പ്രധാന യുദ്ധങ്ങൾ ഈ നഗരത്തിൽ നടന്നിട്ടുണ്ട്.

## ഇവയും കാണുക
*ഒന്നാം പാനിപത് യുദ്ധം
*രണ്ടാം പാനിപത് യുദ്ധം
*മൂന്നാം പാനിപത് യുദ്ധം

## അവലംബം


## പുറത്തേക്കുള്ള കണ്ണികൾ
* 
* panipat doctors
* Panipat Refinery 

വർഗ്ഗം:ഹരിയാണയിലെ പട്ടണങ്ങൾ
വെല്ലൂർ

തമിഴ് നാട് സംസ്ഥാനത്തെ ഒരു നഗരമാണ് **വെല്ലൂർ**. (, ). വെല്ലൂർ ജില്ലയുടെ ആസ്ഥാനം കൂടിയാണിത്. ഇവിടുത്തെ മുനിസിപ്പാലിറ്റി 142 വർഷം പഴക്കമുള്ളതാണ്. . സ്ഥലവിസ്തീർൺനമനുസരിച്ച്  തമിഴ് നാട്ടിലെ  ഏറ്റവും വലിയ മുനിസിപ്പാലിറ്റിയാണ് ഇത്. . തെക്കെ ഇന്ത്യയിലെ ഏറ്റവും പഴയ നഗരങ്ങളിൽ ഒന്നാണ് വെല്ലൂർ. 
ചെന്നൈക്കും ബാംഗളൂരിനും  ഇടക്കാണ്‌ വെല്ലൂർ സ്ഥിതി ചെയ്യുന്നത്. കാട്പാടി ജങ്ങ്ഷൻ  ആണ് തൊട്ടടുത്ത റെയിൽവേ സ്റ്റേഷൻ. ഇവിടുത്തെ പ്രശസ്തമായ ക്രിസ്ത്യൻ മെഡിക്കൽ കോളേജിൽ ലോകത്തിന്റെ വിവിധ ഭാഗങ്ങളിൽ നിന്നുള്ള വിദ്യാർഥികൾ പഠിക്കുന്നു .ഇന്ത്യയിലെ പ്രധാനപ്പെട്ട ഒരു ചികിത്സാ കേന്ദ്രമാണ് ഇതോടനുബന്ധിച്ചുള്ള ആശുപത്രി.

## പ്രധാന ആകർഷണങ്ങൾ
### വെല്ലൂർ ജയിൽ
വെല്ലൂർ സെൻ‌ട്രൽ ജയിൽ ഇവിടുത്തെ പ്രസിദ്ധമായ ഒന്നാണ്. ഇത് സ്ഥാപിക്കപ്പെട്ടത്  1830 ലാണ്. സ്വാതന്ത്ര്യ സമരകാലത്ത് പല പ്രമുഖ സമരനേതാക്കളും ഈ ജയിലിൽ ശിക്ഷ അനുഭവിച്ചിട്ടുണ്ട്.തമിഴ് നാട്ടീലെ പാളാർ നദിയുടെ തീരങ്ങളിൽ സ്ഥിതി ചെയ്യുന്ന ഇവിടുത്തെ ഒരു പ്രധാന അകർഷണം വെല്ലൂർ കോട്ട ആണ്.  

## അവലംബങ്ങൾ

## പുറത്തേക്കുള്ള കണ്ണികൾ
* Official Government Site 
* To know more about Vellore (Shop address, Train Timings, Movies, etc.) 
* Vellore Cantonment Train Timings 
* Official Site of Christian Medical College, Vellore - India's 2nd Best Medical College 
* Thiruvalluvar University 
* Chennai museum
* Shiksha Kendra Residential School 
* Sri Selliamman Guest House - Good lodge near Sripuram Golden Temple, Vellore 

വർഗ്ഗം:തമിഴ്നാട്ടിലെ പട്ടണങ്ങൾ
ഈറോഡ്

തമിഴ് നാട് സംസ്ഥാനത്തെ ഒരു പട്ടണമാണ് **ഈറോഡ്** . (). ജനസംഖ്യയുടെ അടിസ്ഥാനത്തിൽ സംസ്ഥാനത്തെ ആറാമത്തെ വലിയ പട്ടണമാണ് ഇത്. കാവേരി നദിയുടെ തീരത്തായിട്ടാണ് ഈ പട്ടണം സ്ഥിതി ചെയ്യുന്നത്. 

ഇവിടുത്തെ സാമ്പത്തിക വ്യവസ്ഥിതിയിൽ പ്രധാന പങ്ക് വഹിക്കുന്നത് ഇവിടുത്തെ കൃഷിയും ടെക്സ്റ്റൈൽ വ്യവസായവുമാണ്. അത് പോലെ തമിഴ് നാട്ടിലെ മഞ്ഞൾ കൃഷിയുടെ  ഒരു പ്രധാന കേന്ദ്രമാണ് ഈറോഡ്. 

തമിഴ് നാടിന്റെ വടക്ക് ഭാഗത്തായി സ്ഥിതി ചെയ്യുന്ന ഈറോഡ് ജില്ലയുടെ വടക്കെ അതിര് കർണ്ണാടകവും, കിഴക്ക് സേലം , നാമക്കൽ , കാരൂർ ജില്ലകൾ സ്ഥിതി ചെയ്യുന്നു. 
ഈറോഡ് മുനിസിപ്പാലിറ്റി സ്ഥാപിതമായത് 1871 ലാണ്. 

## അവലംബങ്ങൾ

## പുറത്തേക്കുള്ള കണ്ണികൾ
* Everything About Erode City 
* Erode's Online Directory 
* Erode City Free portal 
* Erode Online 
* Erode (official website).
* Erode Municipal Corporation  (official website).
* Erode Mart 
* Erode Info
* Latest Report about Erode District Industrial Growth
* Erode District Police Official Website 
* Bank lending up as Erode thrives 

വർഗ്ഗം:തമിഴ്നാട്ടിലെ പട്ടണങ്ങൾ